Ebyemizannyo | Dembe FM 90.4 - Part 5\nEkibiina ekiddukanya omupiira mu Africa ekya CAF kyakunyonyola Tiimu y’eggwanga ey’omupiira the Cranes amateeka g’ekikopo kya CHAN mwebetabye wali e Rwanda. Eyakuliddemu ekibinja kya Uganda Hamid Juma agamba bakumanya enteekateeka z’okutendekebwa ssaako n’okutangazibwa ku mateeka amalala. Mungeri yeemu omutendesi wa Cranes Micho Sredojevic agamba tiimu […]\nMark Makumbi afudde\nBannabyamizanyo bali mu kiyongobero oluvanyuma lw’amawulire g’okufa kwa Mark Makumbi. Makumbi amaze ebbanga nga atawanyizibwa obylwadde bwa kookolo Mwanyina abadde amuliko mu ddwaliro Maama Kaye atutegezezza nga Makumbi bw’afudde ku ssaawa nga 3 ez’amakya galeero.\nUganda esenvudde mu ngereka\nOmupiira gwa Uganda gwongedde okulinya mu nsengeka z’ekibiina ekiddukanya omupiira mu nsi yonna. Uganda kati ekwata kya 62 mu nsi yonna nga esenvudde ekifo kimu okuva mu kye 63 omwezi oguwedde. Kino kyekifo kyawaggulu Uganda kyeyali etuuseko nga mu Africa eri ekwata kya 12 sso […]\nKCCA eyongedde okugula abazannyi\nAba tiimu ya KCCA FC bakyagenda mu maaso n’okugula abazannyi okwongera okunyweeza tiimu Kati aba KCCA basemberedde okuddamu okugula eyali muyizi tasubwa waabwe Herman Wasswa. Wasswa yoomu ku baava mu tiimu eno mu gw’omukaaga gw’omwaka oguwedde Ssinga Wasswa addamu okwegatta ku KCCA, wakukwatagana buto n’omutendesi […]\nGuardiola agenda mu Man City\nAbadde atendeka tiimu ya Bayern Munich Pep Guardiola alangiridde nti wakulekulira omulimu guno atandise okutendeka mu Bungereza. Gyebuvuddeko ono yategeeza nti yali ssiwakwongerayo bbanga ly’ali mu Bugirimaani nga sizoni eno eweddeko. Guardiola agambye nti ayagala kubeerako mu kibuga ekipya mu Bungereza. Yadde tannaba kussa mikono […]\nOmupiira gw’ababaka ba palamenti\nTiimi ya palamenti ya Uganda eyokubaka emezze ginaayo eya Kenya 45-9 mu mpaka za palamenti za East Africa ezigenda mu maaso mu kibuga Kigali ekya Rwanda. Olwaleero ttiimu y’omupiira eya Uganda yakuzanya Kenya mu fayinolo okusobola okweddiza ekikopo kyebawangula omwaka oguwedde. Uganda yesize abazanyi nga […]\nHajji NKambwe ow’emotoka z’empaka afudde\nAbantu abenjawulo bakyakungubagira abadde omwogezi wekibiina ekikulembera omuzannyo gwemotoka zempaka Haji Nkambwe afudde enkya ya leero. Ab’ekibiina ekiddukanya omupiira mu ggwanga nabo bawaddeyo obubaka bwabwe obukubagiza Omugenzi okubiddwa ekirwadde kya puleesa enkya ya leero ku ssaawa bbiri ez’okumakya . Amyuka omukulembeze wekibiina ky’omuzannyo gw’emotoka z’empaka […]\nShe Cranes ewanduse mu z’ensi yonna\nTiimu ya Uganda ey’okubaka the she Cranes ewanduse mu mpaka z’ensi yonna ez’okubaka eziyindira mu ggwanga lya Australia. Uganda ekubiddwa Jamaica ku goolo 59-47 nga ne Malawi yabakuba mu luzanya olwasooka mu zisooka eziddirira ezakamalirizo. Rachael Nanyonga asuuse goolo 29 sso nga kaputeeni Peace Proscovia […]\nShe Cranes etuuse- bagiwangudde mu mukwano\nTiimu y’eggwanga ey’omuzanyo gw’okubaka eya She Cranes yatuuse bulungi mu ggwanga lya Australia akawungeezi k’eggulo,gyeyagenze okwetegekera empaka z’ekikopo kyensi yonna eza Netball World cup mu kibuga Sydney. She Cranes kati nga esuzibwa ku Hotel ya Ibis esobodde okuzanyayo omupiira ogw’omukwano n’eggwanga lya New Zealand enkya […]\nEmpaka z’ebika zitongozebwa leero\nKatikiro wa Buganda Charles Peter Mayiga olunaku olwalero wakutongoza empaka z’emipiira gy’ebika bya Buganda. empaka zino zakuggulwamu mu butongole Ssabasaja Kabaka wa Buganda Ronald Muwenda 11 nga 26 omwezi guno mu kisaawe e Wankulukuku nga Enkobe littunka ne Ngabi. Mayiga agambye nti ebika yentabiro y’okwegatta […]


Bukedde Online - Abayimbi balumbye Salim Saleh naye abatebuse\nAbbye omwana ku mulamu we n’amugabira omusajja;...\nPoliisi yezoobye n'omusajja w'emisota\nABAYIMBI ne bannakatemba baamaze essaawa mwenda nga balinda Gen. Salim Saleh akole ku bizibu byabwe wabula abamu baavuddeyo omumwa guli mu nnyindo nga bye baabadde basuubira bigaanye okuyitamu.\nBaasoose kukubagana mpawa mu maaso ga Gen. Saleh gwe baasisinkanye ku Lwokuna okumusaba ssente z’okutumbula omulimu gwabwe. Obutakkaanya bwavudde ku muwendo gwa ssente ogw’obuwumbi obusatu Benon Kibuuka, akulira ekibiina ekigatta bannakatemba n’abayimbi (Uganda Performing Artists) gwe yasabye Saleh abawe.\nAbayimbi abamu baabadde bawakanya omuwendo ogwo nga bagamba nti mutono nnyo ate abalala nga bagamba nti ebintu ssente ezo bye zinaakola byabadde tebirambuluddwa bulungi.\nKibuuka yalemeddeko era omuwendo ogwo n’agwanjulira Gen. Saleh mu lukiiko olwabadde ku Serene Suites e Mutundwe mu Kampala. Gen. Saleh yababuuzizza kye baagala okukozesa ssente ezo, Kibuuka n’atandika okutamattama.\nSaleh (akutte akazindaalo) ng’asisinkanye abayimbi ne bannakatemba.\nYasoose kuttottola bizibu bye bayitamu omuli obwavu nga n’olumu babulwa n’ensimbi z’entambula ne fiizi z’abaana. Kuno yagasseeko Bbanka obutayagala kubawola ssente nga babalaba ng’abaavu, n’awunzika ng’agamba nti bakooye n’okukolera mu bisaawe by’emipiira nga baagala kuzimba ekifo eky’omulembe we banaakoleranga ebivvulu.\nKibuuka yajjukizza Saleh nti: Ssebo Genero, ffe b’olaba tulina eddoboozi era bwe tusalawo okukyusa abantu tukisobola era ne bwe kuba kukyusa gavumenti obusobozi obwo tubulina; n’olwekyo gavumenti erina okutukwata obulungi n’okutulowoozaako mu ngeri ey’enjawulo.\nYanokoddeyo n’amateeka agabanyiga naddala eriziyiza okuleekaanya emizindaalo kw’ossa emisolo n’empooza naddala ku kutimba ebipande mu kibuga. Ebyo byonna obwedda abyogera nga Gen. Saleh asiriikiridde amwegese amaaso era Kibuuka bwe yamalirizza okwogera, Saleh n’addamu okubuuza nti: Bwe tugendera ku kibalo, obuwumbi obusatu ze mwagala bwe nzibawa mugenda kuzitemaatema mutya?\nEkirala, ssente ezo bwe muzifuna, mutegeka kuzizza mutya? Awo Kibuuka yayanukudde mangu nti: Ssebo mu myaka esatu oba ena, tuba tuzizzizza zonna. Eby’entemaatema mukama wange byangu, bwe tuzimba ekifo awakolerwa ebivvulu tujja kussaako amaduuka tusolooze ez’obupangisa nga bwe tusasula.\nAwo Gen. Saleh we yamutegeerezza nti: Ekifo ky’oyogerako okuzimba mpulira ng’ekitasoboka kukolebwa ku buwumbi obusatu; okuggyako nga mwazze kusaba ssente za kulyako buli! Kibuuka obwedda buli lw’atamattama ng’ekibinja ky’abayimbi ne bannakatemba abaabadde basukka mu 200 abaabaddeyo, nga beesooza.\nMatia Luyima ne mukyala we Sauda Batenda.\nBEERANGIDDE MU MAASO GA GEN. SALEH Abamu ku baabaddeyo kuliko Geoffrey Lutaaya owa De Nu Eagles, Catherine Kusasira, Dr. Hilderman ne Musa Kavuma aba Golden Production Band; kw’ossa Fred Ssebbaale, Dr. Tee (Travis Kazibwe) Ragga Dee (Dan Kazibwe), Amelia Nambala, Emperor Orlando, Mamuli Katumba, Ashraf Ssemwogerere, abategesi b’ebivvulu n’abayimbi abalala naddala abato. Sophie Gombya ne bba Sam Gombya nabo baabaddeyo. Ragga Dee bwe yalabye Kibuuka alemeddwa okumatiza Saleh, kwe kukwata akazindaalo n’agamba nti:\nMwami Kibuuka weetoolodde nnyo n’otatuuka ku nsonga. Tetwagala otutambuze ng’abayimbi ba “Tubonga Naawe” be nnalukira ddiiru kyokka abasajja ne bampita emabega ne bandyako ssente ate nga twali tuluse ddiiru nga buli muyimbi alina okulya ku ssente za Muzeeyi (Pulezidenti Museveni).\nGen. Saleh yawulirizza n’abayimbi abalala bakira abattottola ebizibu byabwe ssekinnoomu: Ssebbaale eyayimbira ku nkuh− haana za Dr. Kizza Besigye mu kampeyini eziwedde yasinzidde mu lukiiko olwo n’agamba nti yawubisibwa naye takyaddamu kuyimbira bavuganya gavumenti nti era yayiiyizzaayo olulala olukubiriza abantu obuteekalakaasa ate Mamuli Katumba n’asaba ssente z’obujjanjabi. Gen. Saleh yalabise ng’atabuddwa olw’engeri abayimbi gye baabadde battottola ebizibu wabula nga balabika ng’abataasoose kwetegeka era n’awunzika nga bonna abawadde amagezi basooke beegatte bakole SACCO baddemu okumusisinkana nga balina ‘pulaani’ ennambulukufu\nSaleh ne muwala we Aisha.\nYabagambye nti gavumenti esobola n’okubawa obuwumbi 30 bwe baba balaze okweteekateeka okulungi n’obumu. Yabasiibudde era Tonny Ssempijja omutegesi w’ebivvulu kwe kubagamba basimbe layini abaddize ssente z’entambula; olwo buli omu n’amuwa emitwalo ebiri (20,000/=).\nAbayimbi b’amannya, ssente ezo tebaazitutte era zaatwaliddwa abayimbi abato. Baatuuseewo ku ssaawa 4:00 ez’oku makya ku Lwokuna ne balinda okutuuka ku ssaawa 1:00 ey’akawungeezi olukiiko we lwatandikidde ne luggwa ku ssaawa 5:00 ez’ekiro. Wabula mu kwabuka, abamu baalumbye Kibuuka olw’okuwaayo ebirowoozo ebibye ng’omuntu, mu kifo ky’okugendera ku biba bikkaanyiziddwaako mu nkiiko.\nSaleh yabadde n’abamu ku bantu okuli Herbert Ndiwalana, Robert Ndyomugenyi , Abraham Sagala, Maj. Mohammed Kiggundu (Bba wa Maama Fiina), Dr. Kihura Nkuba era bonna baasoose kwogera n’abayimbi ne babawa amagezi ku bintu bye balina okussaako essira nga basisinkanye Saleh wabula beewuunyizza nga balaba abayimbi ne bannakatemba buli omu ayogera kikye.\nSaleh abayimbi abakwasizza eyali Katikkiro Walusimbi\nSsempijja akutudde ddiiru ne Salim Saleh


Bukedde Online - Museveni alabudde abavubuka okukomya okukopperera emize gy'Abazungu\nMuseveni alabudde abavubuka okukomya okukopperera emize gy'Abazungu\nOmukazi bba gw'asengulidde mu kyalo agaanyeeyo n'anoba\nEbya S.4 2013 bifulumye: Abasibe b'e Luzir...\nAdded 25th February 2014\nPULEZIDENTI Yoweri Museveni alabudde abavubuka obutamala gakopperera mize gy’Abazungu omuli okukozesa emimwa emizannyo gy’ekikaba n’abalabula nti bajja kwenaawuulira endwadde nga kookolo w’omu mimiro n’enziku y’omu kamwa.\nBya AHMED KATE REGGA\nMuseveni yagambye nti ng’oggyeeko okunyegeragana, emimwa (kissing) tegisaanidde kukozesesebwa mu muzannyo gwa bukaba gwonna, kubanga Mukama Katonda, buli kitundu kya mu biri yakikolera olubimbi lwakyo ng’emimwa ogwagyo kulya na kunywa awamu n’okwogera so ssi kuzannyisibwa mizannyo gya kikaba.\n“Ffe Abaddugavu Mukama Katonda yatuwa ekitone ekya sitayiro ez’ekinnansi, kamala nga ka Musoga, ate ezimu tezikoma ku kunyuma bunyumi kyokka, naye era nnyonjo awamu n’okwongera obulamu mu bazizannya,” Museveni bwe yasoosootodde emboozi ya kojja w’abaana n’enyumiraabawuliriza.\nYabadde ku mukolo gw’okussa omukono ku tteeka ery’okulwanyisa ebisiyaga gwe yakoledde mu maka g’obwapulezidenti e Ntebe eggulo. Yayise bannamawulire n’addala abebweru n’addamu ebibuuzo.\nPulezidenti Museveni ng’assa omukono ku tteeka ly’ebisiyaga. ku ddyo ye minisita w’ebyobulamu, Ruhakana Rugunda.\nYagambye nti yali asoose okugaana okussa omukono ku tteeka lino ng’alowooza nti ng’oggyeeko abapangisa abantu okusaasaanya omuze gw’ebisiyaga mu Afirika n’abo abagukola mu kwetunda nga bamalaaya.\nYagambye nti yali alowooza nti eriyo abazaalibwa nga basiyazi, awamu n’abalwala obulwadde obwo ogatteko n’ababulemaliramu.\nPulezidenti Museveni atadde omukono ku tteeka ly'ebisiyaga\nMUSEVENI YEYAMYE KU TEEKA LY'EBISIYAGA\nPulezidenti Museveni akkirizza okussa omukono ku tteeka ly'ebisiyaga\nMuseveni ayanukudde Obama ku bisiyaga\n“Kyokka kasita twayise abasawo abakugu munda mu ggwanga n’ebweru ne bang’amba nti tewali azaalibwa nga musiyazi, teri alwala bulwadde obwo era teri mulema waabwo, nange sironzezzalonzezza, okuggyako okussa ku tteeka lino omukono,” Museveni bwe yategeezezza.\nBino waabikoledde nga Pulezidenti Barack Obama owa Amerika amaze okumulabula nti bw’alissaako omukono, omukwano n’enkolagana wakati w’amawanga gombi gusobola okugootaana.\nMuseveni yamwanukudde nti akome okumuwa ebiragiro kubanga Uganda ggwanga eryasajjakula edda eririna okwesirawo.\nBannayuganda bangi naddala bannadiini n’abataka basanyufne Pulezidenti ku tteeka kino.\nMuseveni alabudde abavubuka okukomya okupperera emize gy''Abazungu\nOmuliro gusaanyizzaawo amaduuka e Buwama\nOmuliro gusaanyizzaawo bya bukadde mu ssomero lya Kitebi S.S\nOmuliro gwokezza ekisulo ky'essomero


ABDALLAH Kitatta ebintu byongedde okumwonoonekera pulezidenti bw’awadde ekiragiro okukwata basajja be abalala bwe baali mu mivuyo gy’okuwamba akatale k’e Busega.\nPulezidenti okuwa ekiragiro kino kyaddiridde Hajat. Hasifa Ssenkungu Nansubuga okukulemberamu ekibinja ky’abantu 10 ne bamusisinkana mu maka g’obwapulezidenti e Ntebe ku Lwokusatu.\nMu nsisinkano eno, abakyala balombojjedde pulezidenti Museveni ennaku Kitatta gye yabalabya bwe yabasindikira ekibinja ky’abasajja ababakuba emiggo mu lutalo lw’okuwanba ofiisi y’akatale.\nPulezidenti yali yawa abakyala abakolera e Busega obukadde obusoba mu 15 okwongera amaanyi mu mirimu gyabwe n’okugikulaakulanya nga baali bazeewola okwongera amaanyi mu bizinensi zaabwe nga bwe bazizza mu nsawo eyali ekuumibwa mukyala Ssenkungu.\nMu February wa 2013, abakyala baali bakuhhanyizza 12,200,000/- nga bakuhhaanye ku ofiisi okuddamu okuzigabira bannaabwe abalala nabo bongere mu buzinensi zaabwe.\nWabula nti baali bali awo ekibinja ky’abasajja nga baduumirwa Kitatta kennyini b’abalumba ku ofiisi nga bakutte emiggo n’amayinja ne babakuba ne babafulumya ofiisi era bangi baasibira ku bitanda.\nMu kiseera ekyo abamu ku baabafulumya b’ebaddukanya akatale mu kiseera kino.\nEra olunaku lwe baalumbibwa baanyaga ensawo eyalimu 12,200,000/- ezaali z’abaweebwa pulezidenti Museveni era ekiro baalumba ofiizi y’akatale ne bagimenya ne bagisuula ku ttaka.\nAbamu ku beenyigira mu lutalo lw’okugoba abasuubuzi mu katale kwaliko; Charles Bugembe Ssentebe w’akatale k'e Busega mu kiseera kino, Patrick Ssebunnya, Yasin Aziz, Hasan ono ye yali talina na mudaala mu katale wabula yagufuna kuba yali mukoddomi wa Kitatta. Abalala kwaliko Nakuwadde ne Isma Lubega.\nOluvannyuma lw’abakyala bano okuyitiramu Pulezidenti ebizibu Kitatta bye yabalabya, yayise Cap. Trevor Kibuuka n’amuwa ebiragiro okukwata abeenyigira mu kavuyo n’okubba ssente ze yali awadde abakyala okwekulaakulanya era n’amulagira okutandikirawo okubanoonya bakwatibwe.\nEnsonda zaategeezezza nti Pulezidenti nga mukambwe yagambye nti bonna abaali emabega w’okunyaga ensimbi ze yali awadde abakyala okwekulaakulanya bakwatibwe era bavunaanyizibwe ku kuzisasula.\nHajat Ssenkungu yali alina ekibangirizi ky’omugagga wa Kiddawalime Charles Lwabulindi kye baali bapangisizza okukoleramu nga buli mwezi bamusasula obukadde 2.\nWabula okuva basajja ba Kitatta lwe baawamba ofiisi, teyaddamu kufuna ssente z’abupangisa ekyamuviirako okubatwala mu kkooti bamusasule. Pulezidenti yagambye nti ssente zino nazo balina okuzisasula nga bwe zibanjibwa.\nEnsonda zannyonnyodde nti akatale kano nga tekannawambibwa Kitatta, yasooka n’alumba Hajati ng’amusaba okukuba olukuhhana mu Katale kano wabula olukiiko olukakulembera ne lugaana n’anyiiga kwe kutandika okubalumba ng’akozesa eryanyi okutuusa lwe yabafulumya akatale era kigambibwa nti abadde alina omutemwa gw’afuna okuva mu bakulembeze abaliko.


Bukedde Online - Ddamula: Emyaka 600 nga gukwasibwa Bakatikkiro ba Buganda\nMUTEESA II: Kabaka eyalemesa Abazungu okug...\nLEERO Katikkiro omuggya Charles Peter Mayiga lw’akwasiddwa Ddamula mu butongole ku mukolo ogubadde ku Bulange, kati atandise emirimu gye mu butongole.\nLEERO Katikkiro omuggya Charles Peter Mayiga lw’akwasibwa Ddamula ku mukolo ogugenda okubeera ku Bulange, oluvannyuma atandike emirimu gye mu butongole.\nOkukwasibwa Ddamula ke kabonero akalaga nti Kabaka oyo gw’alonze y’agenda okumulamulirako Obuganda era y’ensonga lwaki mu Buganda, Katikkiro ayitibwa ‘Kabaka w’ebweru’.\nObukulu n’obulombolombo obuli ku Ddamula bugufuula omuggo ogw’ekitiibwa mu Buganda era Katikkiro bw’amukwasibwa, teyeeyanza wabula asooka n’adda ekyennyumannyuma, n’alyoka akyuka n’atambula mukungujjo okutuuka mu Butikkiro (amaka ga Katikkiro amakulu).\nSinga wabaawo amunyakulako Ddamula olwo kiba kiraga nti tajja kusobola buvunaanyizibwa bumuwereeddwa, abagitutte bagiddusa ewa Kabaka ne bamulaga nga gw’akwasizza Ddamula bw’atajja kusobola kulamula Buganda.\nAwo we waava akalombolombo k’akwasiddwa Ddamula okujja n’ekibinja ky’abantu be yeesiga bamukuume sikulwa bamunyakulako Ddamula.\nOlw’okuba abantu be yeesiga basinga kuba ba Kika kye, y’ensonga n’olwaleero Aboomutima bajja kubaayo bangi.\nNga bw’olaba alondeddwa okuba Ssaabalangira wa Buganda bw’aweebwa omuggo oguyitibwa Segulirennume, ne Katikkiro wa Buganda aweebwa omuggo oguyitibwa Ddamula.\nEyali Katikkiro wa Buganda, Jehoash Mayanja Nkangi agamba nti: Ddamula muggo nga bw’olaba emiggo emirala wabula guno ogukansibwamu Ddamula gutemwa okuva mu kibira kye bayita Luggo ekisangibwa e Buswa mu bizinga by’e Ssese.\nKattikkiro omuggya; Charles Peter Mayiga\nGuweebwa Katikkiro ng’akabonero k’obuyinza okufugirako Kabaka Obuganda era Katikkiro bw’akwasibwa Ddamula aba afuuse ‘Kabaka w’ebweru’.\nWabula Omutaka Wilson Ssentoogo agamba nti, ekibira kye kimu kisangibwa n’e Buvuma era namwo basobola okutemamu Ddamula.\nNkangi agamba: Ekisooka Kabaka okulonda omuntu n’amukwasa Ddamula aba amaze okumunoonyerezaako n’amanya ebingi ebimukwatako, era eno y’ensonga lwaki Katikkiro talanya nga Kabaka amuwadde obukulu obwo.\nEnsonga lwaki abaami abalala Kabaka b’asiima balanya kwe kuba ng’ayagala amanye bajjajjabwe ab’edda, nga singa mubaamu amannya g’oyogera nga balina ebibi bye baakola Buganda abo nga obwami bubasuba, ekitali ku Katikkiro.\nKatikkiro alondebwa, Kabaka aba amaze okumwetegereza n’amanya nti ono ajja kusobola okumulamulirako ebweru nga ye bwe yandibadde akola.\nEBYAFAAYO BYA DDAMULA\nOmutaka Ndugwa Grace Ssemakula agamba: Ddamula kabonero akalaga enkola y’okugabana obuyinza wakati wa Kabaka n’abakopi. Ssekabaka Kintu bwe yali alwanyisa muganda we Bemba Musota, yeeyambisa Abataka okusobola okumuggya mu buyinza.\nOmutaka Ndugwa Mukiibi ye yali ku lusegere lwa Ssekabaka Kintu nga bagoba Bemba, wabula bwe baamala okumuwangula, Kintu n’akiraba nga kya bwenkanya abasajja b’alwanye nabo olutalo okugabana nabo obuyinza. Mu mbeera eno kye yava ayita musajja we Mukiibi n’amugamba nkuwadde obuyinza okunfugirako Buganda.\nMukiibi yeeyanza obuyinza buno, wabula n’amugamba nti, ‘Mukama wange ng’amaanyi sikyalina’ kuba yali akuze era n’amusaba obuyinza abuweemu mutabani we, era Kabaka Kintu n’akikola.\nWabula ku mulembe gye Kintu ne Bakabaka abaddako, bbo baali tebagaba Ddamula okutuuka wakati wa 1750 ne 1780 ku mulembe gwa Ssekabaka Kyabaggu eyatandika okugaba omuggo guno Ddamula ng’akabonero akalaga obuyinza eri Katikkiro aba alondeddwa.\nOBUKULU BWA DDAMULA\nKale obukulu bwa Ddamula eri oyo aba agikutte kwe kuba nti alina okuba omwesigwa eri Kabaka we ate n’abantu bonna mu Buganda. Kuba okukwasa Ddamula Kabaka akugamba ‘Genda onnamulire abantu bange ebweru w’Olubiri, era gwe amala ensonga zonna’ olwo Katikkiro kwe kumuyita Kamalabyonna.\nDdamula etegeeza obuwulize eri Kabaka, tolina kwenyigira mu kintu kyonna kirya mu Kabaka wo lukwe.\nNkangi agamba nti bw’oba olina Ddamula, olina okufaayo nga bwosobola okukola ekintu kyonna ekiyamba Kabaka n’okuzimba Buganda ng’okozesa obusobozi bwo bw’oba olina.\nObulombolombo bwa Ddamula bwewuunyisa\n1. Kabaka y’asiima gw’agiwa, ate asobola okugimuggyako ekiseera kyonna.\n2. Singa bamala okugikukwasa n’ekulema okutuusa mu Butikkiro (kati teriiwo) oba mu maka go, ne bagikuggyako mu lukujjukujju oba mu kukozesa amaanyi Obwakatikiro buba bukusubye.\n3. Wabula agitutte naye tekitegeeza nti afuuka Katikkiro, kuba Kabaka aba n’obuyinza obugikuggyako.\n4. Abekika kya Katikkiro aba alondeddwa bavunaanyizibwa okulwanira n’okukuuma Ddamula okulaba ng’omuntu waabwe agituusa gy’erina okulaga.\n5. Gutambulira mu bantu babiri, Katikkiro abaako ne Kabaka.\n6. Tegusuulwa wansi era tegubuukwa mukazi\n7. Abenvuma n’Envubu be bavunaanyizibwa ku kutema omuggo guno.\nMulwanyammuli Ssemwogerere ng’azzaayo Ddamula ewa Kabaka.\nABOOMUTIMA NE DDAMULA\nJohnmary Luberenga Bajjabayira, Katikkiro w’Ekika ky’Omutima agamba nti, baamaze dda okukola enteekateeka z’okubugiriza muzzukkulu waabwe Mayiga okulaba nga tanyakulwako Ddamula.\nLuberenga ayongerako nti, ng’oggyeeko eky’okutegeka bakannyama ng’abamu bwe bagamba, nga Katikkiro bamaze okumukwasa Ddamula, ab’akulu b’Amasiga be bagenda okumubeera ku lusegere, olwo kuddeko akakiiko akulembera Ekika ate bakannyama basembeyo nga bagenda batangira buli muntu amusemberera.\nOMUKOLO GW’OKUKWASA DDAMULA\nOmutaka Wilson Ssentoogo agamba: Ddamula muggo mukulu eri Buganda kuba mwe muli obuyinza bwa Katikkiro. Guluddewo nga guweebwa Bakatikkiro emyaka egisoba mu 600.\nWabula omuntu yenna aba alondeddwa okubeera Katikkiro, Ddamula bagimukwasiza ku Wankaaki wa Twekobe mu Lubiri.\nKabaka olumuyita n’agimusa n’okweyanza teyeeyanza, atambulirawo n’agitwala mu Butikkiro.\nEnnaku zino abantu abajja okunyakula Ddamula tebakyabiteekamu nnyo maanyi nga bwe gwabanga edda.\nLuli nga bajja okulemesa Katikkiro aba agitutte okugitwala ne balwanagana era lwabanga lutalo lwennyini.\nEKIBEERA MU BUTIKKIRO\nOmutaka Ndugwa agamba: Katikkiro nga bamaze okumukwasa Ddamula, teyeeyanza, wabula akyuka bukyusi n’atambula okugitwala mu Butikkiro.\nWabula kati Buganada tekyalina Butikkiro, Gavumenti yagitwala n’egissaamu eddaaliro ly’abanoonyereza siriimu erya Joint Clinical Research Centre okuliraana Olubiri lw’e Mengo.\nKaweefube w’okuzimbira Buganda Butikkiro endala yalema, ne ssente ze bandibadde bapangisa mu Butikkiro eno Gavumenti teziwaayo!\nKatikkiro omuggya ng’ayingira, ayita mu Wankaaki era olutuuka ku luggi akonkonya Ddamula okulaga nti nnyinimu azze.\nOluyingira munda mu Butikkiro olwo ekiddako guba mubala gwa Kika kye (Katikkiro).\nOmubala oluggwa, kuba kulya na kuzina mazina era ekijjulo kino eky’ennyama enjokye kigabulwa Kabaka ng’agabula Katikkiro we ekijjulo ekisooka, era ennyama eno tebaako munnyo.\nKabaka ng'akwasa Muliika ddamula ku Wankaaki w'olubiri.\nNnatuuseeko e Buswa mu bizinga by’e Ssese awali ekibira Luggo omutemwa omuggo omukansibwa Ddamula. Wabula nnasanzeewo kawugiro ng’ekibira baakitema!\nMulimu oluzzi olutakkirizibwa kukimwako mazzi, wabula ebbali yonna bakisimbyeko ebinazi!\nCHWA I NABAKKA\nMagunda Ntege\t-Ffumbe\nKisolo -Nseenene (teyali wa Ng’onge)\nApollo Kaggwa -Nseenene\nStanislus Mugwanya -Butiko\nMicheal Kintu -Ngo\nMayanja Nkangi -Mutima\nMulwanyamuli Ssemwogerere -Lugave\nDan Muliika -Nnyonyi\nJ.B Walusimbi -Ffumbe.\nAboomutima bayungudde bakanyama 50 okukuuma Ddamula\nKabineeti eyasooka yakola ku kuzza ebyapa bya Buganda\nEbika bisaliddwa obukadde 13 ez'ebibumbe


Bukedde Online - UPDF etebuse abajaasi abaagala okuwamba Gavumenti\nEngeri abazigu gye baalumbye Poliisi y'e...\nEGGYE lya UPDF nga likolaganira wamu ne poliisi bagudde mu lukwe lwa bannamagye ababadde bagezaako okwenyigira mu buyeekera n’okuwamba gavumenti.\nEmmotoka abaalumbye e Gulu mwe bajjidde n’ebasuuzibwa.\nMu kunafuya olukwe luno mwe bakwatidde n’akulira etterekero ly’ebyokulwanyisa mu ankambi y’amagye e Bombo Cpt. Dan Ojala nga kigambibwa nti abadde agezaako okukozesa ekifo ekyo okugabira abasekeeterezi emmundu n’eby’okulwanyisa ebirala.\nBAASOOSE KUKWATA AKULIRA EKISAAWE KY’AMAGYE E NTEBE\nCapt. Ojala kati agattiddwa Col. Dan Opita, akulira ekisaawe ky’ennyonyi z’amagye e Ntebe n’abajaasi abalala abasukka mu 30.\nOmubaka wa Nakawa Michael Kabaziguruka agambibwa okuba nga naye alina ky’amanyi ku lukwe lw’abajaasi bano kyokka yabyesammudde ng’agamba bamuyingizaamu lwa ndowooza ye ey’ebyobufuzi.\nKabaziguruka eggulo yazziddwa ku kitebe kya bambega ba poliisi abanoonyereza ku misango eminene ekya SIU e Kireka gye yamaze eddakiika nga 20 zokka n’azzibwa mu makaage e Luzira era wano Dr. Kizza Besigye we yabeeranga nga tannagenda Kasangati.\nEmmundu ze baasuuzizza abaalumbye.\nGen. Kale Kayihura mu lukung’aana lwa Bannamawulire lwe yatuuzizza ku kitebe kya Poliisi e Naggulu, yayonyodde ku by’okukwatibwa kw’abantu bano n’agamba nti bano beefuula abawandiika abantu okubafunira emirimu e Somalia nga basinziira e Kyengera nga baali basinze kuwandiika abaazirwanako wabula amagye ne gakitegeerako era kwe baasinzidde okulumba ekifo ky’e Kyengera we baakwatidde abamu ku bajaasi ababadde mu mupango.\n“Twafuna amawulire nga bwe waliwo abaali bagala okulumba poliisi n’enkambi y’amagye mu Kampala wiiki ewedde ne tusitukiramu okukwata abo abanokoddwaayo.”Kayihura bwe yagambye.\nYagambye nti Col. Dan Opita ne Capt. Ojala wamu ne bannaabwe bakuumirwa mu mikono gy’abakuumaddembe nga bwe babuuzibwa akana n’akataano.\nOmwogezi w’amagye yagambye nti omujaasi yenna gwe banaanokolayo ng’alina akwatwe ku bazze bakwatibwa naye waakukwatibwa ayambe mu kunoonyereza.\nCol Opita yakwatibwa amaggye ku wiikendi okusobola okuyamba mu kunoonyereza ku bigambibwa nti y’omu ku babadde baluka okulumba enkambi z’amagye bawambe eby’okulwanyisa n’okuzinda ebitebe bya poliisi.


Omukazi afumise bba n’amutta\nMicho ye mutendesi wa Cranes omuggya 11 hours agoNantaba ayingidde mu nkaaya z'ettaka e Nansana 14 hours agoNantaba ayingidde mu nkaaya z'ettaka e Nansana 14 hours agoAtemyetemye mukazi we naye ne yetta 14 hours ago‘Sookera ku lubiri lwa Kabaka e Lukunyu’ Batuuze 10 hours agoAbazigu bookezza olubiri lw'e Ggulu 15 hours agoBidandi Ssali akyajjanjabwa 15 hours agoMuseveni ayagala kkooti egobe ababaka bakyewaggula 15 hours agoKabaka alonze Kasekende 15 hours agoAbalongo abeegatta bafudde 15 hours ago\nOmukazi afumise bba n’amuttaKampala | Aug 24, 2012\nAbatuuze nga bakung’aanidde ku nnyumba mwe battidde Katono. Mu kafaananyi akatono bw’abadde afaanana\nBya SARAH ZAWEDDE OMUKAZI akutte ekiso n’akisogga bba mu kyenyi n’amutta ng’amulanga okutwala ssente ze ezibadde ez’emikolo n’apangisizaamu muggya we omuzigo.\nYamulese ataawa n’atandika okwewaana mu batuuze nti “mmumazze ndaba agudde wali nga yeekoza. Omwana wange bwalimbuuza nti taata yadda wa nga mugamba nti yafa. Ate ekkomera siritya kubanga ninayo muganda wange tunaagenda ne tuba ffembi.” Reginah Nakigozi omutuuze w’e Kawempe Mbogo - Ketifalawo ye yafumise Eric Katono ekiso ekyamuse.\nBino byabaddewo ku ssaawa nga 4.00 ez’ekiro ku Lwokusatu. Babadde bapangisa ku nnyumba za Abdu Ntale. Nakigozi abadde afumba caayi mu Bwaise era ng’amanyikiddwa nnyo ate bba ng’avuga bodaboda okumpi n’oluguudo lwa Northern by pass . Nakigozi yasoose kwemulugunyirizza baliraanwa be nti Katono yatutte 560,000/- ezaamukwasiddwa abeng’andaze azitereke kubanga ku Lwomukaaga babadde n’olumbe gye babadde bagenda okuzikozesa. Katono abadde amaze ennaku ssatu nga takomawo nga ssente yazipangisirizaamu omukazi omulala omuzigo.\nOmu ku baliraanwa Jaliya Nasanga yagambye nti Katono yakomyewo ku ssaawa nga 4.00 ez’ekiro era yatusanze ku dduuka emiryango ne Nakigozi nga tulaba Gataliiko Nfuufu. Yambuuzizza oluvannyuma n’agenda emmanju mu nnyumba ye. Waayisewo eddakiika nga 30 mukyalawe naye n’amugoberera . Kyokka wayiseewo akaseera katono baliraanwa ne bawulira Nakigozi ng’akuba bba.\n“Omusajja yamubuuzizza nti onjagaza ki? Kyokka Nakigozi ng’ayongera kumukuba .\nNagenze ne ningiza ne nsanga Nakigozi akutte ekiso akuba bba. Nabadde ngezaako okumutakkuluza n’angamba mmuveeko kubanga nange yabadde ayinza okunfumita era yabadde ayagala Katono amuwe ssente ze. Nadduseeyo ne mpita abantu abalala kyokka twasanze Nakigozi awalula bba amufulumizza ennyumba amusudde mu lukuubo .\nYagenze ku dduuka n’agula sooda nanywa nga bwe yeewana nti mmumaze era omwana bwalimbuuza kitaawe ndi mugamba nti yafa. Abadde ageezaako okunzirukako ne mukuba engwala ku kugulu okulimu ekyuma n’aggwa kati mu maliriza,” Nasanga bwe yagambye.\nOmutuuze Kidda yalabye Kigozi ali mu mbeera mbi kweyita poliisi kyokka yagenze okutuuka nga Kigozi yafudde dda .


Bukedde Online - Bamalaaya bazze na nkuba mpya mu Kampala\nBamalaaya bazze na nkuba mpya mu Kampala\nOluguudo lwa Kafumbe Mukasa balugabanyeemu...\nKCCA eggadde amaduuka mu Kampala\nBAMALAAYA mu Kampala balaze obwennyamivu eri poliisi gye balumiriza nti eyitirizza okubatulugunya.\nSsentebe w’ekibiina ekibagatta ekya Women’s Organization Network for Human Rights Advocacy, Daisy Nakato Namakula agamba nti abamu ku bapoliisi bateega bannaabwe ne babaggyako ssente ze bava okukola nga babatiisizza okubaggulako emisango.\n“Tuli bennyamivu nti abapoliisi be bamu ku batulemesezza okukola omulimu gwaffe. Batuteega ne batuggyako ssente era nga bannaffe bangi abeemulugunyizza ku nsonga eno naye tewali kikolebwa,” Nakato bw’agamba.\nOmukazi ku kkono yasangiddwa ku Katonga Road ku ssaawa 7:00 ogw’ekiro.\nMu ngeri y’emu Nakato agamba nti abapoliisi era basusse okubatiisatiisa ssaako n’okubakwata ne babaggulako emisango egitategeerekeka.\nEbizibu ebirala Nakato bye yanokoddeyo ebisinga okunyigiriza abamalaaya be basajja ababagula nga mu bano mulimu abemmundu ababakozesa ne bagaana okubasasula.\nAgamba nti abantu bano oluusi bwalaba nga malaaya alina ssente, nazo azimutwalako.\nNakato agamba nti abasajja abamu bwe bakkaanya ne malaaya n’amutwala mu kasenge bwe batuukayo tebaagala kukozesa kondomu nga balina ebigendererwa eby’okubasiiga siriimu era nga tebalina we baloopa.\nWaliwo abagula bamalaaya ne babatwala mu loogi oba wooteeri ate bwe batuuka eyo ne babakozesa bwe bamala ne beefuula ababagobamu emizimu.\nAMATEEKA AGAFUGA BAMALAAYA\nKu mateeka agafuga bamalaaya Nakato agamba nti buli kitundu bamalaaaya we bakolera. Balina amateeka agabafuga.\nWaliwo abatakkirizibwa kuwemula, okutamiirukuka, okutambula n’abantu abatategeerekeka n’okulwanagana.\nAmalala mulimu okukwasisa empisa, obutabba kasitoma yenna kuba kasitoma bw’abbibwa y’abuulira abalala ku kifo awali bamalaaya ababbi.\nOno yasangiddwa ku Nile Avenue okuliraana Serena ng’akutte amazzi ku ssaawa 8:00 ez’ekiro.\nEMIRIMU EMIRALA BAMALAAYA GYE BAKOLA\n“Ffe we twatuuka ekigambo malaaya twakiggyawo ne twetuuma ‘Nneekolera Gyange’ kye tusalako nti ‘NEKO’. Kino twakiraba nti omuntu tasobola kukola mulimu gumu,” Nakato bw’agamba.\nBamalaaya abasinga balina emirimu gye bakola okugeza waliwo abalina saluuni, ebbaala, ebirabo by’emmere, n’abakolera ebitongole ebyenjawulo.\n“Nga ffe we tuli wano tukola emirimu gy’ekitongole emisana oluvannyuma ekiro ne tudda ku mulimu gwaffe”.\nNakato agamba nti obwamalaaya tebuliiko myaka. Abamu bawala bato, abalala bafumbo abaagala okwongeza ku nnyingiza ya ssente okusobola okuyamba kunzirukanya y’amaka gaabwe era abaami baabwe abamu bakimanyi.\nNakato agamba nti obwamalaaya buzzeemu enkyukakyuka ng’abamu tebakyayimirira ku nguudo kulinda bakasitoma.\nAgamba nti abamu bakolera ku ssimu nga ababeetaaga babakubira ssimu okubasisinkana mu kifo kye baba bakaanyizzaako.\nWabula ng’abali mu kiti kino ba bbeeyi ng’abamu bakasitoma baabwe bamanyi n’okubatwala mu bifo gye basula.\nBamalaaya abali mu kiti kino baava ku mulembe gw’okwambala obugoye obumpi era bambala za buvunaanyizibwa ne bakasitoma baabwe baabuvunaanyizibwa.\nWaliwo ba Neko abambala engoye empanvu ne ggomesi nga bano abasajja babettanira\nnnyo kuba bakuuma ebbugumu.\nBano batera kubeera mu bifo eby’ebbeeyi era nga beeramulira ddala, bampale enywera miguwa tebabasobola.\nEBBEEYI YA BAMALAAYA\nNakato agamba nti buli malaaya yeeramula okusinziira ku kifo mwali. Malaaya asangibwa mu bbaala oba wooteeri ey’ebbeeyi atera kutandikira ku mitwalo 5 n’okwambuka waggulu ate bano beeteekamu ssente okusinga ku bano abali mu bifo ebirala.\nAbabeera ku luguudo batera kutandikira ku 10,000/- ate abakolera ku ssimu bali wagguluko kuba bbo bafuna bakasitoma ba bbeeyi ng’abamu baagala kubeera nabo ekiro kiramba.\nDaisy Nakato Namakula akulira ekibiina kya bamalaaya mu Kampala, ebifaananyi byonna bya Eria Luyimbazi\nWaliwo n’abeeramula mu doola wabula nga bo bazibu okumala gasangibwa.\nBakasitoma baabwe basing kubeera Bazungu .\nEbifo eby’olulango ebimanyiddwa nti bamalaaya mwe basangibwa kuliko; Kabalagala, Makindye, Nateete, Bwaise , ku Speke Top Pub n’awalala. Naye agattako nti bamalaaya bagenze bava mu Kampala wakati ne badda mu nkingizzi.\nNakato agamba nti ennaku ze basinga okukola lwe Lwokutaano n’Olwomukaaga kuba abacakaze babeera bangi bw’ogeraageranya n’ennaku endala.\nEmbeera bw’egenze ekyuka ne bamalaaya ne batandika okukyusa mu nkola yaabwe ey’emirimu ekyabaviirako okutandika ekibiina ekibagatta kye batuuma Women’s Organization Network for Human Rights Advocacy okusobola okufuna eddoboozi eryawamu.\nAgamba nti bangi ku bamalaaya bafuna endwadde ne batya okugenda mu malwaliro nga balowooza nti bajja kusosolebwa n’abasawo okugaana okubakolako.\nWabula ekibiina kino kibasobozesa okuboogerera mu ddwaaliro ne bafuna obujjanjabi n’okubuulirirwa okuva mu basawo.


Laba amagezi NUP geewadde ab'e Masaka ku b'ebijambiya - StaDailyNews\nHome Amawulire Agaakuno Laba amagezi NUP geewadde ab’e Masaka ku b’ebijambiya\nEkibiina kya National Unity Platform (NUP) kikunze bannamasaka okuteeka akazito ku gavumenti esobole okwang’anga ekizibu kino kuba embeera eno egikutte mu ngeri etamatiza ate nga bulijjo eggyayo amaanyi gonna ku nsonga ezitaliimu.\nBino byogeddwa Ssaabawandiisi w’ekibiina kino, Lewis Lubongoya mu lukung’aana lwa bannamawulire lw’atuzizza ku kitebe ky’eibiina e Kamwokya mu Kampala ku Lwokusatu.\n“Bwe twali mu kalulu, wali olaba ab’ebyokwerinda mu byambalo ebyabuli kika naye oluvannyuma lw’akalulu ke baanyaga, baalekera awo okufaayo ku bannayuganda. Tukimanyi bulungi nti mu kalulu amaanyi agasinga baagateeka Masaka era twebuuza nti bwe kiba mu kalulu baayungula buli mujaasi okutulemesa, kati lwaki tebabayungula?” Lubongoya bw’abuuzizza.\nAba NUP bagamba nti gavumenti eyanguyiriza nnyo ku nsonga ezitaliimu naye ku nsonga enkulu ng’eno omuli n’obulamu bw’abantu ekola mpola, ekireeseewo ebibuuzo ku ttemu lino n’abali emabega waalyo.\nBano kati baagala bannamasaka okusitukiramu beerwaneko ku mbeera eno kuba kirabika gavumenti omulimu gw’okukuuma bannayuganda n’ebintu byabwe gugiremye.\nEkibiina kino era kikubye ebituli mu nteekateeka ya gavumenti okuliyirira abantu abafiiriddwako abaabwe, ne bategeeza nti ensimbi zino zigenda kumaliriza ziriiriddwa abakulu mu gavumenti nga bwe gwali ku nsimbi Ssaabaminisita Nabbanja ze yasuubizza abawejere.\nku nsonga ya Pulezidenti Museveni okutegeeza ng’ebikolwa bino bwe birimu omukono gwa bannabyabufuzi, Lubongoya agambye nti kino Museveni ayagala kukikozesa kukwatirako bamuvuganya kuba azze akikola ng’abasibako amatu g’embuzi nga yakikola ne ku bawagizi ba Dr. Kizza Besigye.\nKinajjukirwa nti, ettemu ly’ebijambiya si ppya mu bitundu by’e Buddu wabula akabinja akali emabega buli lwe kalumba, kaleka abawerako nga battiddwa. Obubinja buno busooka kulabula na bibaluwa n’oluvannyuma ne batuukiriza.\nMu 2018, eyali ssaabapoliisi Gen Kale Kayihura yasiisira mu kitundu kino n’omukulembeze w’eggwanga n’ayolekera, n’asuubiza nti kino tekiriddimu kubaawo kubanga eyali agambibwa okukulira akabinja k’abeebijambiya, Muhammed Kiddawalime yali attiddwa.\nAbantu abawerako baakwatiddwa wabula obunkenke bukyali bungi olwebibaluwa ebikyazunga mu bitundu n’okuwandiika ku mayumba g’abatuuze.\nAbakulu mu byokwerinda obudde buno basiisidde e Buddu okwang’anga akabinja k’abeebijambiya abasuula ebibaluwa.\nWabula, ebibaluwa bye bimu birabiddwako mu ggombolola y’e Lubaga mu Kampala, nga batiisatiisa okutema abantu 100.\n(Bya Ssemakula John – Kamapala).\nPrevious articleCAF Confederation Cup: CAF reveals officials for URA, Coffee tie\nNext articleAb’ebijambiya batemye omuntu omulala e Kyotera


Komawo ‘Onyweze Baganda Bo’—Lukka 22:32 | Ogw’Okusoma\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Maya Mazatec (Huautla) Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nPEETERO yakaaba nnyo oluvannyuma lw’okwegaana Yesu. Wadde ng’omutume ono kyandimwetaagisizza okufuba ennyo okusobola okuddamu okuba omunywevu mu by’omwoyo, Yesu yali ayagala okumukozesa okuyamba abalala. Yesu yamugamba nti: “Bw’olimala okwenenya, onywezanga baganda bo.” (Luk. 22:32, 54-62) Peetero yafuuka emu ku mpagi mu kibiina Ekikristaayo mu kyasa ekyasooka. (Bag. 2:9) Mu ngeri y’emu, ow’oluganda eyali aweerezzaako ng’omukadde asobola okuddamu okufuna enkizo eyo n’afuna essanyu eriva mu kunyweza bakkirizza banne mu by’omwoyo.\nAbamu ku abo abaaweerezaako ng’abakadde, baggibwako enkizo eyo era ekyo kiyinza okuba nga kyabamalamu amaanyi. Julio, * eyali amaze emyaka egisukka mu 20 ng’aweereza ng’omukadde mu Amerika, yagamba nti: ‘Ebiseera byange ebisinga obungi nnabimalanga ntegeka mboozi za kibiina oba nga nkyalira ab’oluganda okubazzaamu amaanyi! Naye ebyo byonna byakoma omulundi gumu. Nnawulira bubi nnyo, era kiseera ekyo kyali kizibu nnyo gye ndi.’ Kati Julio yaddamu okuweereza ng’omukadde.\nOmuyigirizwa Yakobo yawandiika nti: “Musanyukenga baganda bange bwe mwolekagana n’okugezesebwa okutali kumu.” (Yak. 1:2) Yakobo yali ayogera ku kugezesebwa okuva ku kuyigganyizibwa oba ku butali butuukirivu bwaffe. Yayogera ku bintu gamba ng’okwegomba okubi n’okusosola abalala. (Yak. 1:14; 2:1; 4:1, 2, 11) Yakuwa bw’atukangavvula, tuyinza okuwulira obubi. (Beb. 12:11) Naye okugezesebwa tekusaanidde kutumalako ssanyu lyaffe.\nNe bwe kiba nti twaggibwako enkizo ze twalina mu kibiina, tukyasobola okunyweza okukkiriza kwaffe n’okukiraga nti ddala twagala Yakuwa. Era kikulu okulowooza ku nsonga lwaki twaluubirira enkizo ezo. Kyandiba nti twalina bye twenoonyeza, oba twali twagala Yakuwa era nga tuli bakakafu nti ekibiina kikye era nti kyetaaga okulabirirwa obulungi? (Bik. 20: 28-30) Abo abaali babaddeko abakadde naye ne beeyongera okuweereza Yakuwa n’obwesigwa, bakiraga eri bonna nga mw’otwalidde ne Sitaani nti okwagala kwabwe eri Yakuwa kwa nnamaddala.\nKabaka Dawudi bwe yakangavvulwa olw’ekibi eky’amaanyi kye yakola, yakkiriza ensobi ye, ne yeenenya, era Yakuwa yamusonyiwa. Dawudi yagamba nti: “Aweereddwa omukisa asonyiyiddwa ekyonoono kye n’ekibi kye kikwekeddwa. Aweereddwa omukisa Mukama gw’atabalira butali butuukirivu, ne mu mwoyo gwe temuli bukuusa.” (Zab. 32:1, 2) Kya lwatu nti okukangavvulwa Dawudi kwe yafuna kwamuyamba okufuuka omusumba omulungi ow’abantu ba Katonda.\nEmirundi egisinga obungi, ab’oluganda abaddamu okuweereza ng’abakadde bafuuka abasumba abalungi n’okusinga bwe baali mu kusooka. Ow’oluganda omu eyaddamu okuweereza ng’omukadde yagamba nti: “Kati mmanyi bulungi engeri y’okukwatamu abo ababa bakoze ensobi.” Omukadde omulala yagamba nti: “Kati enkizo ey’okuweereza ab’oluganda ngitwala nga ya muwendo nnyo.”\nOSOBOLA OKUDDAMU OKUWEEREZA?\nOmuwandiisi wa Zabbuli yagamba nti: “[Yakuwa] taanenyenga ennaku zonna.” (Zab. 103:9) N’olwekyo, tetusaanidde kulowooza nti Katonda tasobola kuddamu kwesiga muntu eyakola ensobi ey’amaanyi. Ricardo eyali amaze emyaka mingi ng’aweereza ng’omukadde naye n’afiirwa enkizo eyo, yagamba nti: “Nnawulira bubi nnyo olw’ensobi gye nnakola. Nnamala ekiseera kiwanvu nga mpulira nti sisobola kuddamu kuweereza ng’omukadde. Nnali mpulira nga sirina kye nnyinza kukola ekiyinza okuleetera abalala okuddamu okunneesiga. Kyokka olw’okuba njagala nnyo okuyamba abalala, nneeyongera okuyigiriza abantu Bayibuli, okuzzaamu ab’oluganda amaanyi ku Kizimbe ky’Obwakabaka, n’okukolerako awamu nabo mu mulimu gw’okubuulira. Ebintu ebyo byanzizaamu nnyo amaanyi, era kati nnaddamu okuweereza ng’omukadde.”\nYakuwa ayambye abasajja bangi okwagala okuddamu okutwala obukulembeze mu kibiina\nOkusiba ekiruyi kiyinza okulemesa ow’oluganda okuweereza ng’omukadde. Kirungi okukoppa ekyokulabirako ky’omuweereza wa Yakuwa Dawudi, eyadduka Kabaka Sawulo eyalina obuggya. Ne bwe yafuna akakisa okwesasuza Sawulo, Dawudi teyakikola. (1 Sam. 24:4-7; 26:8-12) Sawulo bwe yafiira mu lutalo, Dawudi yamukungubagira. Ng’ayogera ku Sawulo ne mutabani we Yonasaani, Dawudi yagamba nti baali ‘balungi era nga basanyusa.’ (2 Sam. 1:21-23) Dawudi teyasiba kiruyi.\nBw’oba owulira nga wayisibwa mu ngeri eteri ya bwenkanya, tosiba kiruyi. Lowooza ku William eyali amaze emyaka egisukka mu 30 ng’aweereza ng’omukadde mu Bungereza. Enkizo eyo bwe yamuggibwako, yasibira abamu ku bakadde ekiruyi. Kiki ekyayamba William okutereeza endowooza ye? Yagamba nti: “Okusoma ekitabo kya Yobu kyanzizaamu nnyo amaanyi. Nnakiraba nti nga Yakuwa bwe yayamba Yobu okutabagana ne mikwano gye abasatu, nange yandinnyambye okutabagana n’abakadde mu kibiina.”—Yob. 42:7-9.\nKATONDA AWA OMUKISA ABO ABADDAMU OKUWEEREZA NG’ABASUMBA\nBw’oba nga wasalawo okulekerawo okuweereza ng’omukadde, kirungi okuddamu okulowooza ku nsonga lwaki wasalawo okukola bw’otyo. Kyandiba nti wafuna ekizibu eky’amaanyi ennyo? Kyandiba nti waliwo ebintu ebitali bikulu nnyo bye wakulembeza mu bulamu bwo? Waliwo abaakumalamu amaanyi? Ka kibe ki ekyakuleetera okulekera awo okuweereza ng’omukadde, kijjukire nti bwe wali okyaweereza ng’omukadde, walina bingi bye wali okola okuyamba abalala. Emboozi ze wawanga zazangamu abalala amaanyi, wateerangawo abalala ekyokulabirako ekirungi, era wakyaliranga ab’oluganda n’obazzaamu amaanyi ne basobola okugumira ebizibu. Emirimu gye wakolanga ng’oweereza ng’omukadde gyasanyusanga omutima gwa Yakuwa era naawe giteekwa okuba nga gyakusanyusanga.—Nge. 27:11.\nYoleka okwagala kwo eri Yakuwa ng’omuweereza n’obunyiikivu\nYakuwa ayambye abasajja bangi okuddamu okufuna essanyu n’okwagala okuddamu okutwala obukulembeze mu kibiina. Bw’oba nga wasalawo okulekera awo okuweereza ng’omukadde oba nga waggibwako enkizo eyo, osobola okuddamu ‘okuluubirira omulimu gw’obulabirizi.’ (1 Tim. 3:1) Pawulo ‘teyalekangayo kusabira’ Bakristaayo b’omu Kkolosaayi basobole okujjuzibwa okumanya okutuufu okw’ebyo Katonda by’ayagala kibayambe ‘okutambula nga bwe kisaanira mu maaso ga Yakuwa basobole okumusanyusiza ddala.’ (Bak. 1:9, 10) Bw’oddamu okufuna enkizo ey’okuweereza ng’omukadde, ba mukakafu nti Yakuwa ajja kukuwa amaanyi, ajja kukuyamba okuba omugumiikiriza, era ajja kukuyamba okufuna essanyu. Mu nnaku zino ez’enkomerero, abantu ba Katonda beetaaga abasumba okubazzaamu amaanyi mu by’omwoyo. Owulira ng’osobola era ng’oli mwetegefu okunyweza bakkiriza banno mu by’omwoyo?\n^ lup. 3 Amannya agamu gakyusiddwa.


Munnamateeka Nicholas Opio eyakwatibwa asindikiddwa mu kkomera e Kitalya okutuusa nga 11 January – UGNEWS24 – UGNEWS24\nMunnamateeka Nicholas Opio eyakwatibwa asindikiddwa mu kkomera e Kitalya okutuusa nga 11 January – UGNEWS24\nOMULWANIRIZI we ddembe ly’obuntu Nicholas Opio eyakwatibwa gye buvuddeko nga avunanibwa emisango gy’okuyingiza ensimbi mu ggwanga mu ngeri emenya amateeka olwaleero asindikiddwa mu kkomera e Kitalya okutuusa nga 11 omwezi gwa January.\nOpio ye nannyini kitongole eky’obwanakyewa ekimanyiddwanga Chapter Four ekisangibwa e kololo mu Kampala.\nOno yakwatibwa wiiki ewedde ab’ebyokwerinda abamusanga mu kirabo kye mmere ekimu mu bitundu bye Kamwokya natwalibwa ku poliisi oluvanyuam gye yaggibwa nasimbibwa mu maaso g’omulamuzi eyakamutema nti teyalina buyinza kuwuliriza musango gwe.\nOlwaleero Opio alabiseeko mu maaso g’akulira abalamuzi mu kkooti ento ku luguudo Buganda mu nkola eya Zoom Confrence nasomerwa emisango gy’okuyingiza ensimbi mu Ggwanga mu ngeri emenya amateeka, namusindika mu kkomera e kitalya okutuusa nga 11 omwezi gwa January.\nOmulamuzi era awadde Opio omukisa okusaba okweyimirirwa yadde nga ennaku zaamuwadde tezinatuuka n’amusuubiza okumuwuliriza.\nKigambibwa nti Opio yasika ku akawunta ze kitongole kyakulira emitwalo gya doola egisukka mu 35, nga ensimbi zino tezimanyiddwa ngeri ki gye zaayingira mu ggwanga.\n“I don’t know what to tell his parents,” Bobi Wine breaks down over Guard’s death, calls off campaigns\nArmy begs as journalists walk out of security briefing


Abanetaba mu mpaka za Pearl of Africa Rally Championship 2022 batandise okuwaga – CBS FM\nEkibiina ekiddukanya omuzannyo gwémmotoka zémpaka mu Uganda ekya FMU kitandika nga 01 April, 2022 okuwandiika abavuzi bémmotoka abagenda okuvuganya mu mpaka za Pearl of Africa Rally Championships ezómwaka guno.\nEmpaka zino zigenda kubeera mu bitundu bye Jinja okuva nga 6 okutuuka nga 8 omwezi ogwókutaano, era nga ziri ku calender ya Uganda eya National Rally Championshi ate ne calendar ya Africa eya Africa Rally Championship.\nAbavuzi okuva munsi endala okuli Zambia, Kenya, Burundi ne Rwanda basuubirwa okwewandisa okuzeetabamu.\nEmpaka zino zigenda kubeera za mulundi gwakusatu ku calendar ya National Rally Championship era nga empaka za Mbarara Rally Championships ne Jinja Rally zezasoose okutegekebwa zonna neziwangulwa Ponsiano Lwakataka Mafu Mafu.\nMunna Kenya, Manvir Baryan yeyawangula empaka z’omulundi ogwasembayo mu 2019.\nEza 2020 ne 2021 tezaaliwo olwómuggalo ogwaleetebwa ekirwadde ki Covid 19.


Bukedde Online - Gen. Tumwine ayingidde mu lutalo lwa lufula ya Port Bell\nGen. Tumwine ayingidde mu lutalo lwa lufula ya Port Bell\nWuuno avuddeyo okwogera bonna abaali mu lu...\nAdded 12th July 2018\nFred Magezi (ayogera) okuva mu ofiisi ya minisita w’ebyokwerinda, Ssentebe wa CATDA Abbey Mugumba (wakati), n’omuwandiisi wa CATDA Med Nsubuga (ku ddyo).\nABATEMI b’ennyama mu lufula y’oku luguudo lwa Old Port Bell, nga bayita mu kibiina kyabwe ekya City Abattoir Traders Development Association (CATDA), baweze okulemesa omuntu yenna anaagezaako okutabangula emirembe ng’abagoba mu lufula eno.\nBaabadde mu lukiiko lwa bonna olwetabyemu Fred Magezi eyakiikiridde minisita w’ebyokwerinda, Gen. Elly Tumwine, omuduumizi wa poliisi mu buvanjuba bwa Kampala RPC Micheal Musani, omukwanaganya wa poliisi n’omuntu waabulijjo mu kitundu ky’obuvanjuba bwa Kampala, ASP Victoria Namuli Tamale n’abalala okuva mu bitongole eby’ebyokwerinda. “Waliwo ekiwayi ky’abaali bakinjaaje bannaffe abaasiiwuuka empisa ne bakwata ebissi okuli emmundu, ejjambiya, emiggo, obutayimbwa n’ebirala ne batulumba.\nTebaakoma awo bawa ne ssentebe waffe obutwa ne batutegeeza nti, baagala kudda kyokka tumanyi bigendererwa byabwe era bayinza okuba nga abaagala kuzza Basajjabalaba eyali atunze lufuna eno basseewo”, Ronnie Nsubuga omu ku bajinjaaje bwe yategeezezza.\nYeegattiddwaako abasuubuzi abalala, ne bagamba nti tebasobola kukkiriza bantu be bamanyidde ddala nti ebigendererwa byabwe bya kutabangula kifo kyabwe okubazza bakole nabo. “Bwe baba nga babadde batutigomya, okutukolako efujjo, okutukuba emiggo, okutuwa obutwa n’ebirala nga bava bweru, olwo bwe tunaabayingiza okutandika okukola naffe kinaaba kitya?\nBagende bakolere mu lufula endala”, bwe baagambye. Ssentebe wa CATDA Abbey Mugumba agambye nti ekibayisizza olukiiko kuno bakooye okuggulwangako emisango gy’ekimpatiira ate nga bakimanyi bulungi nti, okugobwa baamala kumenya mateeka agassibwawo. “Tulina amateeka agatuluhhamya ng’abakinjaaje kuba omulimu gwaffe twetooloolera mu bissi okuli ebyambe, ebiso n’embazzi ebisala singa tetubeera na mateeka ate agagobererwa tusobola okufuna abantu abatuusa ku bannaabwe obulabe ekiseera kyonna”, Mugumba bwe yayongeddeko.\nAyongeddeko nti, bwe baba vagala okusonyiyibwa, amakubo amatuufu ge balina okukwata bagamanyi beenenye basonyiyibwe. Omuduumizi wa poliisi mu buvanjuba bwa Kampala RPC Musani, agumizza abakinjaaje nti, poliisi n’ebitongole byonna ebikuumaddembe bagenda kukakasa nga bakuuma emirembe wabulewo abatabangula n’okulemesa abasuubuzi okukola emirimu gyabwe.\nAtwala ebyokwerinda mu Kampala mu minisitule y’ebyokwerinda era akiikiridde minisita Gen. Tumwine yasuubizza nti, bagenda kussaawo olukiiko olulala okugatta ebiwayi byombi era n’awa abakinjaaje magezi okulaba nga bakwatagana n’abantu abalala bonna.\nAb'e Lwengo boogedde ku kulonda LC\nBaagala UPDF egende mu butale okukwata abalina obwennyanja obuto\nVilla bagisokoddemu abazannyi


Bukedde Online - Bakulu, nze ssereebu Fred Ssebbaale mundeke ng'ende\nBakulu, nze ssereebu Fred Ssebbaale mundeke ng'ende\nEyabbye embaawo ‘baamutunga’ omumwa\nMukomye obukodo tuyambe abatalina - Bobi...\nOMUYIMBI Fred Ssebaale obwa ssereebu bwe bugaanyi okumweyimirira. Bamukwatidde ku poliisi y’e Kammengo ng’avuga mmotoka nga talina pamiti n’agezaako okwewozaako n’okukubira abantu obwedda baayita ‘abanene’ amasimu bamutaase kyokka nga tewali ayamba.\nSsebbaale ng’ali ku ssimu. Ku ddyo ye mmotoka ye.\nOmukulu ono yabadde agenda kuyimbira mu kivvulu ekimu e Masaka.\nYabeegayiridde basooke bamute agende ayimbe akomewo ne beerema. Yasoose kulimba baserikale nti pamiti agyerabiddeyo awaka kyokka bwe baayongedde okumukunya nga n’obudde bumuzibako n’akkiriza nti tabeerangako na pamiti.\nYabadde mu mmotoka y’ekika kya Ipsum nnamba UAM 867S. Oluvannyuma baamutadde naye ng’atuuyana bwe zikala.


Bukedde Online - Omwami asobola okunfunira eky’okukola oli wa ?\nOmwami asobola okunfunira eky’okukola oli wa ?\nNjagala omwami omweru, ali wakati w’emyaka 29-35, akola asobola okunfunira eky'okukola, omwetegefu okwekebeza omusaayi. Bakufunye batya? Bakube 0706582208.\nNNYABO obulamu bugamba ki?\nKiki ekisinga okukumalako emirembe?\nObutabeera na mwagalwa kye kisinze okumalako emirembe.\nNze Betty Nampijja\nOyagala omwami alina bisaanyizo ki?\nTwetaaga abasajja abayonjo Omwami\nNZE Florence Namyalo 35. Mbeera Makindye, neddira Nvubu, nazaalako, nsiba nviiri. Nnoonya omwami ali ku ddagala lya ARVS ng'alabika bulungi kuba nange nyirira, alina empisa n’omulimu nga ssi Musiraamu nga wa myaka 43-55. Kuba ssimu 0758529876.\nNze Hadijah Nansimbe 30, mbeera Nagalama. Nnoonya omusajja ow’eddembe nga wa buvunaanyizibwa atajja kwejjusa nga tukwataganye kubanga nange ndi wa buvunaanyizibwa. Njagala kutandikira ku myaka 40 n’okweyongerayo. Asiimye kuba 0782912055 atali siriyaasi teweekooya.\nNze Stella 38. Nnoonya omusajja alina emyaka 39- 60. Ayagala kuba 0751784594.\nNze Margret Nalweyiso 37, mbeera mu Kalagi. Nnoonya omusajja ow’obuvunaanyizibwa nga mwetegefu okubeera nange ng’atandikira ku myaka 40. Ansiimye kuba 0778705103 twogere.\nNze Renah 36, ndabika bulungi, nfaayo, siri bubi. Njagala omusajja ow’emyaka 48-60 tukole omukwano ogw’ekyama. Njagala alabika obulungi, alina obudde bwange, amanyi omukwano, nga tali bubi. Whatsapp ku 0786190151.\nNnoonya omwami ow’obuvunaanyizibwa ng’asobola okundabirira nange ne mulaga omukwano ogw’ekyama ogutaliimu kuzaala nga wa myaka 44-65. Nze Nnina 38. Tujja kwekebeza omusaayi. Kuba 0782534821.\nNze Shakirah 29. Nnoonya omwami alina emyaka 35-50. Ayagala kuba 0701143975.\nNze Ndagire 28, nnoonya omwami owokufumbirwa. Ayagala kuba 0755566990. Nnoonya omusajja nga wa myaka 35-48 ng’alina ku ssente. Nze nnina emyaka 29. Ndabika bulungi. Kuba 0702384384.\nNdi muwala mulungi era ntunda ssimu. Nnoonya omusajja twagalane mu kyama. Kuba 0778838085. Nze Asha Naigagga 30. mbeera Nakawa, nzaalibwa Busoga, nazaalako, ntunda byakulya. Nnoonya omwami eyazaalako nga talina mukazi, ow’emyaka 35 ne 45 nga mwetegefu okukola obufumbo n’okwekebeza omusaayi. Kuba 0702232709.\nNze Linda 25. Nnoonya omwami ow’emyaka 35-52 tukole omukwano ogw’ekyama. Ansiimye kuba 0703404654 twogere.\nNdi mukazi mulungi era nnina waaka. Njagala omusajja twagalane mu kyama. Kuba 0708300120.\nNnoonya omusajja ow’okufubirwa. Njagala Musiraamu nnyo nga mwetegefu okwekebeza omusaayi n’okukyala ewaffe. Ali siriyaasi kuba 0706576797.


Bukedde Online - Abatujju ba ISIS basse abantu abasoba mu 80 e Bufalansa\nKiir annyonnyodde ekyaviiriddeko olutalo okuddamu e Sudan: Alabudde Machar\nBannayuganda abasuubulira e Juba balojja b...\nBino bigudde mu kibuga Nice mu Bufalansa, abatujju bwe bageze nga nnamungi w’omuntu akung'aanye ku bikujjuko by’okujjukira bannansi lwe baatandika okwerondera abakulembeze n’abasaabala n’oluvannyuma bwe basaasaanye n’abasindiriramu amasasi agalese ensi yonna mu maziga n’okwennyamira.\nEmirambo gy’abantu gyasigadde gigahhalamye ku makubo nga mwabaddemu n’abaana abato. Abakyala abamu baalabiddwa nga kibayitiriddeko kuba baasigadde batudde ku mabbali g’oluguudo awaabadde emirambo nga poliisi ye yabayambye okubaggyaawo n’ebatwala ewaabwe.\nOmugoba w’ekimotoka ono obwedda alinnya abantu ng’abagezaako okudduka b’asindiriramu amasasi.\nPoliisi eteebereza nti mu mmotoka eno ayinza okuba nga yabaddemu n’omuntu omulala anoonyezebwa. Kigambibwa nti omutujju yawuliddwa ng’aleekaana nti , ‘Allahu Akbar’ ekitegeeza nti Katonda munene.\nBayinvesita nabo bafi ira ku kunkumula...!


Bukedde Online - Owatakisi asolooza ku bantu ssente nâ€™atabatuusa asibwa emyezi 6\nAbaali bafera paasita basindikiddwa mu kkomera\nSpice Diana asiibuludde abasiibi\nAbakozi ba Rock bavudde mu mbeera ne bekalakaasa\nFDC evumiridde effujjo erikolebwa ku bannanawulire\nOwatakisi asolooza ku bantu ssente nâ€™atabatuusa asibwa emyezi 6\nEngeri gyâ€™olina okukozesaamu â€˜handibuleekiâ€™\nBwe nzigyako faani ya Ac kirina bulabe ki?\nAdded 12th May 2010\nBino byabaddewo wiiki ewedde, abasaabaze baalabye obudde buwungeera kwe kupangisa Kosita ne bagumba ku kitebe kya poliisi mu Kampala.\nPoliisi yayizze bbaasi eno okuli nnamba za Kenya KAU 1o4J eya kkampuni ya Blue Executive ne bagigwako mu Kisenyi nga gye bagikwese.\nMirundi emeka gyâ€\nMirundi emeka gyâ€™olinnya takisi, ddereeva nâ€™abasolooza kyokka nâ€™abakomya mu kkubo ne mweyiiyiza entambula eyâ€™okubongerayo?\nLawrence Niwabiine, akulira poliisi yâ€™ebidduka mu Kampala nâ€™emiriraanoÂ agamba nti etteeka mu mbeera eno liragira bannannyini bidduka okuliyirira ssente zâ€™omusaabaze gwe bakomezza mu kkubo.\nâ€œBannannyini bbaasi eno balina okuliyirira abasaabaze bano wadde ngâ€™abamu baafuna entambula endala ne bagenda,â€ Niwabiine bwâ€™agamba.\nNiwabiine agamba nti omusaabaze okulinnya bbaasi yâ€™olukale ngâ€™amaze okusasula eba efuuse ndagaano wakati we ne kkampuni ya bbaasiÂ era endagaano eno eggwaako ngâ€™abasaabaze bamaze kutuuka gye balaga.\nEtteeka erifuga ebiddukaÂ nâ€™obutebenkevu ku nguudo liragiraÂ bbaasi oba takisi okutuusa abasaabaze mu kifo ekiba kiragaaniddwa okuva wâ€™esimbudde era nga kino bwe kiba tekituukiriziddwa abasaabaze balina okuddizibwa ssente zaabwe beesalire amagezi\nKino bwe kiba kiremyeÂ nannyini kkampuni ya bbaasi oba takisi aba alina okuvunaanyizibwa okufuna mmotoka endala okuggya abasaabaze mu kifo bbaasi oba takisi ye wâ€™eba ebalese .\nEnkola yâ€™okusolooleza ssente mu ppaaka nga bbaasi tennasimbulaÂ egendererwamu kukendeeza babbi wabula abamu ku baddukanya bbaasi oba takisi ezimu bagyeyambisa bubi nebatuuka nâ€™okusuza abasaabaze ku makubo ngâ€™ebidduka byabwe bifudde.\nâ€œBuli kkampuni ya bbaasi yandibadde ne bbaasi ya sipeeya eyambako kwâ€™ezoÂ eziba zifunye obuzibu ku makubo okutaasa abasaabaze obitakonkomalira ku makubo samba ebidduka bino biba bifunye obuzibu,â€ Niwabiine bwe yagambye.\nWaliwo takisi ezirwa mu kkubo mu ngeri yâ€™okulumya, kyokka etteeka liragira nti singa takisi oba bbaasi ekola ekintu kino mu bugenderevu esussa eddakiika 30 oyinza okuwaabira dereeva.\nOwatakisi oba bbaasi asolooza ssente ku bantu nâ€™atabatuusa ayinza okusibwa emyezi 6.Â Â\nLEERO MU BYAFAAYO: February 9,1962\nâ€˜Entereka ya ssente embi yandikulwaza kookoloâ€™\nOno Bukedde amuli mu bwongo\nBalooya ba Museveni bafunye empaaba ya Bobi Wine ne bawera\nOmusango gwa Bobi,Lwaki Museveni ayagala gugobwe\n▶ Omusango gwa BOBI, Abalamuzi kwe basinzidde okusala\nAbaali bafera paasita basin...\nABASUUBUZI b'omu Kampala basindikiddwa mu kkomera lwa kugezaako kufera Paasita ssente ezikunukkiriza mu buwumbi...\nSpice Diana asiibuludde aba...\nBya Mukasa Lawrence ABAYIMBI okuli Spice Diana ne munne Fik Femaika bavuddeyo ne baduukirira abasiraamu ku...\nAbakozi ba Rock bavudde mu ...\nBya Phoebe Nabagereka Abakozi mu kampuni ya Roko e Gerenge mu town council ye Katabi bekalakasiza nga balaga...\nFDC evumiridde effujjo erik...\nBya Doreen Namaggala AMYUKA ssabawandiisi w'ekibiina ki FDC, Arnold Kaija asabye bannayuganda okukomya okutiisatiisa...\nAbazigu balumbye ekigo ne b...\nAbazigu ababadde n'ebijambiya, emitayimbwa saako ennyondo bazinze ekigo kya Kabulamuliro Catholic Parish, ne bamenya...\nEkisulo ky'abawala e Kings College Bu...


Bukedde Online - Kim owa Korea olumaze okusisinkana Trump n’akuba Putin akaama\nKim owa Korea olumaze okusisinkana Trump n’akuba Putin akaama\nPULEZIDENTI wa North Korea, Kim Jong Un oluvudde e Singapore okusisinkana Trump, n’akuba Pulezidenti wa Russia, Vladmir Putin akaama.\nTrump (ku ddyo) lwe yasisinkanye ne Kim ku Lwokubiri.\nKim awandiise ebbaluwa mu mukono gwe n’agiteeka mu bbaasa n’agiwa musajja we ow’okulusegere Kim Yong Nam okugituusa ewa Putin.\nOlumaze okugisoma amuzzeemu n’akamwenyumwenyu n’amutikka obubaka okubuzza ewa Kim ng’amuyozaayoza.\n“Njagala okuddamu okukuyozaayoza n’okuddamu obubaka bw’ompeerezza mbufunye bulungi. Nziramu okukusaba ojje otukyalireko e Russia omwaka guno,” Putin bwe yayanukudde ng’amaze okusoma ebbaluwa ya Kim era obubaka obwo yabutisse Yong Nam okubutuusa ewa mukama we.\nBino okubeerawo, Kim olwavudde mu nsisinkano ne Trump e Singapore ku Lwokubiri, Russia n’emuyitirawo agenyiwaleko e Russia mu September omwaka guno. Akaama Kim ke yakubye Putin akaabadde mu bbaluwa tekaayasanguziddwa. Ensisinkano ya Yong Nam ne Putin yabadde Moscow ku Lwokuna.\nYong Nam mu Uganda gw’oyinza okuyita sipiika wa palamenti. Ekifo akibaddemu okuva mu 1998 kyokka okutuuka awo yasooka kubeera minisita w’ensonga z’ebweru. Ono Kim gwe yatumye.\nPutin yayongedde okumutikka obubaka obw’omumwa nti; twongera okukuyozaayoza olw’ebyo ebyavudde mu nsisinkano pulezidenti wa Korea, sseruganda Kim Jong Un mwe yabadde ne pulezidenti wa Amerika, Donald Trump.\n“Kati waliwo essuubi okugonjoola obugulumbo obubaddewo mu by’obufuzi mu mirembe era ekisajjakikulu. Kim gwe yatumye yayozaayozezza Putin olw’okuddamu okulondebwa nga Pulezidenti wa Russia.\nYayongedde okumuyozaayoza okubeera nti eggwanga lye litegese ekikopo ky’omupiira ekyensi yonna nti kino kiwa eggwanga ekifaananyi ekirungi eri ensi, okutumbula ebyenfuna n’enkulaakulana ko n’okutumbula eby’obulamu bw’abantu.\nEbyo byonna nga bigenda mu maaso, abantu bangi baasigadde n’ebibuuzo ku nsisinkano ya Trump ne Kim, ky’etegeeza eri ensi n’ebiyinza okugivaamu.\nTrump agugumbudde Putin owa Russia


Bukedde Online - Abooluganda lwa Nabukenya owa Poeple Power bongedde okulumirizza Poliisi okutta omuntu waabwe\nEbipya bizuuse ku nfa ya Nabukenya owa Peo...\nOMUBAKA wa Kyaddondo East, Robert Kyagulanyi Ssentamu amanyiddwa nga Bobi Wine, asinzidde mu kuziika, Ritah Nabukenya eyatomeddwa n’addamu okulumiriza poliisi okumutta mu bugenderevu okutiisa ab’ekisinde kye ekya People Power nti wabula yabongedde bugumu.\n"Abaamusse bakimanye nti bongera kunyiiza bantu kwongera kulwanirira ddembe lyabwe", Kyagulanyi bwe yagambye abakungubazi abaabadde abangi.\nWabula poliisi erumiriza nti Nabukenya yafudde oluvannyuma lwa bboodabooda bbiri okutomeragana mu mbiriizi za kabangali yaayo, era abaserikale ne bayamba okumutwala mu ddwaaliro. Kyokka poliisi esuubizza okwongera okunoonyereza okuzuula ekituufu.\nYagambye nti oli bw'atta omuntu wo,tomuwa mukisa mulala kutta waakubiri. Nti poliisi ezze etta abawagizi ba People Power abawerako okuli; Ziggy Wine, Sweet Pepsi, Yasin Kawuma n'abalala naye ng'ekyewuunyisa nti abalina okubakuuma ate be babatta.\nWano we yasinzidde okugamba nti abantu baba balina okwerwanako bwe balaba ng'eddembe lyabwe eribaweebwa Ssemateeka lirinnyirirwa.\nBobi Wine eyabadde mu kuziika Nabukenya e Nabwendo mu ggombolola y'e Muwanga mu disitulikiti y'e Kiboga eggulo yasabye Bannayuganda okuvaayo n'amaanyi beerwaneko kubanga banyigiriziddwa ekisembayo.\nYagambye nti emirundi mingi Bannayuganda bazze bayita mu kunyigirizibwa okw'enjawulo naye nga tebalina gye baloopa. Yajulizza oluyimba lwa ‘Situka Otambule' ng'agamba nti kino ky'ekiseera okwerwanako okuggyako nga Pulezidenti Museveni agambye ku basajja be bakendeeze ku bukambwe bwe bakozesa.\nNti ku luno tebagenda kusirika nga bwe bazze bakola. Yeebuuzizza nti lwaki Gavumenti eri mu buyinza yagenda mu nsiko ng'egamba nti erwanirira ddembe ly'abantu ate nga kati y'ekaabya Bannayuganda amaziga agajjulujjulu.\nNabukenya yafudde ku Mmande e Nakawa okuliraana akatale bwe yabadde ku bboodabbooda. Poliisi egamba nti bboodabbooda kwe yabadde yatomereganye ne ginnaayo eyabadde eva erudda n'afa olw'ebiwundu.\nWabula Bobi Wine alumiriza kabangali ya poliisi okutomera bboodabbooda Nabukenya kwe yabadde n'afa.\nEyali RDC wa Kampala, Aisha Kabanda nga kati wa People Power era nga y'omu ku bakulembeze mu disitulikiti y'e Butambala yasabye abakyala okuvaayo n'amaanyi nti kubanga ebintu ebinyigiriza abantu essaawa eno bisinga kukwata ku bakyala ate nga n'eyattiddwa naye mukyala.\nYabasabye bakkirize bamme babba baabwe akaboozi ababa bagaanye okugenda n'enkyukakyuka z'ebyobufuzi eziriwo nga bagoberera People Power.\nFlavia Kalule akulembera abakyala mu People Power yagambye nti okutta Nabukenya libadde ddibu ddene era ekisinde kyabwe baakikubye awaluma kubanga abadde muvumu nnyo.\nYagambye nti yamusisinka n'amutegeeza nga bw'ali omuwala omuto ate alina abaana naye asazeewo alwanyise Gavumenti abaana be bafune emirembe mu maaso eyo era afudde ky'ekirooto kye.\nYasabye abazadde obutassa mutima gwa kutya mu baana baabwe kibalobere okubeera abaddu mu nsi yaabwe.\nAgamba nti ekiseera kino abaana beetaaga amasomero amalungi n'amalwaliro naye nga bayinza kubifuna nga bali mu bufuzi obw'ekyenkanyi ekiyinza okutuukibwako nga bamaze kusindiikiriza Gavumenti eriko.\nYamalirizza ng'agamba nti abakyala balina okulwana kubanga be basinga okukwatibwako.\nOmubaka wa munisipaali y'e Mityana, Francis Butebi Zaake, yakolokose Gavumenti nti abasajja Pulezidenti Museveni be basse omwana omuto kubanga yabadde ayambadde ebyambalo by'ekisinde kya People Power.\nYanenyezza Palamenti olw'okusirika ng'abantu battibwa n'etavaayo ku nsonga eyo n'eragira ddala nti abantu bali ku lwabwe ne Palamenti eri ku lwayo.\nOkuziika kwabaddeko ba People Power okusinga nga bambadde bimyufu n'obukofiira nga buli akwata akazindaalo asuubiza birungi byereere nga Bobi Wine atuuse mu bukulembeze.\nAba Team Kyagulanyi, Nabukenya mw'abadde nga y'akulira abawala baakaabye n'abamu ne bazirika.\nDavid Ssegawa bba w'omugenzi yayogedde bitono n'agamba nti abasajja baamukubye nnyo awabi kubanga mukyalawe amulekedde abaana bato nnyo abeetaaga okukula ne maama waabwe era awo we yakomye n'akaaba.\nPoliisi enoonyereza ku bayimbi 5 ku by'enjaga


Bukedde Online - Kayiira azzeemu okuyiiya emmotoka endala; Bannayuganda bamuyise mu America\nKayiira azzeemu okuyiiya emmotoka endala; Bannayuganda bamuyise mu America\nEngeri Titie gy'agattiddwaamu ne Sserunjogi mu bunkenke ssaako n'obukuumi obw'amaanyi\nMinisita Muyingo atangaazizza ku nsonga z'...\nAdded 3rd June 2017\nKayiira nga yeekenneenya emmotoka gye yakoze\nMOSES KAYIIRA eyakola mmotoka gye yatuuma Uganda 1 eyasanyusa ennyo bannayuganda akoze endala gy'atuumye Uganda 2 ng’eno agenda kugitongozza mu September w’omwaka guno .\nKayiira ye nannyini Galagi ya Bakayiira Diesel Garage ku luguudo lwe Saalama era nga yaddamu ebibuuzo ebikwata ku bidduka mu lupapula lwa Bukedde buli Lwakuna\nYasooka n'akola mmotoka eyasanyula abantu bangi omwali ne Kabaka wa Buganda Ronald Muwenda Mutebi, abakungu mu Gavumenti ya wakati , abannaddiini n’abalala .\nKayiira ekirooto kye kyali kyakusisinkana pulezidenti Museveni amulage mmotoka ye UGANDA 1 ekoleddwa munnayuganda kyokka tekyasoboka olw’okubulwa omuntu omutuufu amutusaayo , okutuusa bwe yafuna amagezi amalala agakola mmotoka endala ng’eno yagitandikako ku ntandikwa ya 2016 era ng'eyawukana nnyo n'eyasooka\n2008 yasooka kugenda mu tendekero lya Black Burn College mu Bungerezza erisomesa okukola mmotoka ng’eno gye yajja obwongo obukola mmotoka , mu kiseera kino mmotoka UGANDA 2 ebulako ebintu bitono etandike okutambulira ku nguudo za Uganda.\nKayiira agamba nti ategese omukolo gw’okutongoza mmotoka eno mu September nga 30 ku Hotel Africana.\nKayiira yayitiddwa mu lukiiko lwa UNA olugenda okuba mu America nga okuva nga 1-3 nga lugenda kwetabwamu bannayuganda abenjawulo okuva mu nsi ez'enjawulo nga luno kayiira yayitiddwa nga Munnayuganda omuyiiya asobole okubaako byakubaganyako ebiroowozo ebisobola okuzimba Uganda.\nKayiira mu mu kiseera kino anoonya kampuni , ebitongole n’abantu ba Ssekinoomu bamuyambeko okutegeka omukolo gw’okutongoza mmotoka eno , ng’agenda ku sooka kugitongoleza mu UNA alyoke agitongoleze wano .\nMmotoka eno ebigiriko , ya Manual , sipiidi Mita ekoma ku 160 , ekozesa amafuta ga petulooli , ya CC 1.6 , Ttanka yaayo ya liita 65 , ekozesa amasannyalaze ga Volts 12 ,\nBuli kiromita 20 enywa liita y’amafuta ng’okuva e Kampala okutuuka e Ntebe enywa liita biri , eyambala emipiira size 16, mu maaso watulaayo abantu babiri , emabega waayo , erina GPS kwosobola okukozesa nga bagibbye.\nErina Radio, Ac , ebweba erina kye fudde nga kyamasanyalaze okusobola okukozesa Kompyuta okuzuula ekirwadde , etulako battery ya N50 , Esikira mu maaso ekigiyamba okutambulira ku nguudo z’a Uganda ezijjudde ebinnya n’obuserezi ,\nKayiira agamba nti singa afuna okukwatibwako okuva mu Gavumenti alina obusobozi obutendeka abavubuka okuyiga okukanika n’okukola mmotoka naye ekizibu talina ssente nga n’abavubuka batendeka talina bikozesebwa bya mutindo .


Etuyamba Okugumira Ebizibu—Okuwulira Ennaku olw’okufiirwa n’Obulwadde Obutawona\nBISOME MU Afrikaans Albanian American Sign Language Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Boulou Brazilian Sign Language Bulgarian Cambodian Catalan Cebuano Chichewa Chilean Sign Language Chin (Hakha) Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombian Sign Language Croatian Czech Dangme Danish Digor Drehu Dutch Efik English Estonian Ewe Fijian Finnish Finnish Sign Language Fon French Ga Garifuna Georgian German German Sign Language Greek Greenlandic Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Lutoro Luvale Luwalabu Macedonian Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Mexican Sign Language Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Russian Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Venda Venezuelan Sign Language Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nLeero waliwo ebizibu bye tutasobola kwewala wadde okuggyawo. Ng’ekyokulabirako, bw’oba ofiiriddwa omuntu wo, oba bw’oba olina obulwadde obutawona, oba tolina kya kukola wabula okugumira embeera eyo. Olowooza Bayibuli esobola okukuyamba mu mbeera ezo enzibu?\nRose agamba nti: “Nnazaalibwa n’obulwadde obundeetera obulumi obw’amaanyi ennyo. Omubiri gwange gunafuye nnyo.” Ekyali kisinga okumweraliikiriza kwe kuba nti ebiseera ebimu yali tasobola kussaayo mwoyo ng’asoma Bayibuli oba ebitabo ebirala ebikwata ku Katonda. Naye ebigambo bya Yesu ebiri mu Matayo 19:26 byamuzzaamu nnyo amaanyi. Wagamba nti: “Eri Katonda ebintu byonna bisoboka.” Waliwo engeri ez’enjawulo Rose z’akozesa okuyiga ebikwata ku Katonda. Olw’okuba okusoma kumuzibuwalira nnyo olw’obulumi bw’alina, kati awuliriza buwuliriza Bayibuli n’ebitabo ebiginnyonnyola nga bisomebwa. * Agamba nti: “Singa eby’okuwuliriza tebiriiwo, simanyi bwe nnandisobodde kukuuma nkolagana yange ne Katonda nga nnywevu.”\nRose bw’awulira ennaku olw’ebyo by’atakyasobola kukola, ebigambo ebiri mu 2 Abakkolinso 8:12 bimuzzaamu amaanyi. Wagamba nti: “Singa omuntu aba mwetegefu okubaako ky’awaayo, kikkirizibwa okusinziira ku ekyo ky’alina so si ky’atalina.” Ebigambo ebyo bijjukiza Rose nti Katonda asiima nnyo by’akola, kubanga akola ekyo ky’asobola mu mbeera gy’alimu.\nOKUWULIRA ENNAKU OLW’OKUFIIRWA\nDelphine, gwe twayogeddeko agamba nti: “Muwala wange ow’emyaka 18 bwe yafa, nnawulira ennaku ya maanyi nnyo nga simanyi nti nsobola okweyongera okuba omulamu. Nnali siwulirangako bwe ntyo.” Ebigambo ebiri mu Zabbuli 94:19 byamuzzaamu amaanyi. Omuwandiisi wa Zabbuli eyo yayogera bw’ati ku Katonda: “Bwe nnali nneeraliikirira nnyo, wambudaabuda era n’oŋŋumya.” Delphine agamba nti, “Nnasaba Yakuwa annyambe nfune eby’okukola ebisobola okukkakkanya ebirowoozo byange.”\nYasalawo okukola emirimu egiyamba abalala. Yeegeraageranya ku kalaamu eza langi ez’enjawulo omwana z’akozesa okusiiga—n’ezo ezimenyese ziba zikyali za mugaso. Mu ngeri y’emu, wadde nga yali awulira ng’amenyese, yayiga nti yali akyasobola okuyamba abalala. Agamba nti: “Nnakiraba nti bwe nkozesa ebyawandiikibwa okuzzaamu abantu be njigiriza Bayibuli amaanyi, mu ngeri eyo Yakuwa aba anzizaamu amaanyi.” Yawandiika amannya g’abantu aboogerwako mu Bayibuli abaayitako mu mbeera gye yali ayitamu. Era agamba nti: “Nnakizuula nti abantu abo bonna baasabanga nnyo Katonda.” Ate era yakiraba nti “okusoma Bayibuli kuzzaamu amaanyi.”\nDelphine alina ekintu ekirala ky’ayize mu kusoma Bayibuli. Ayize okulowooza ku by’omu maaso so si ku byayita. Essuubi eriri mu Ebikolwa 24:15 limuzzaamu nnyo amaanyi. Olunyiriri olwo lugamba nti: “Wajja kubaawo okuzuukira kw’abatuukirivu n’abatali batuukirivu.” Delphine mukakafu nti Yakuwa ajja kuzuukiza muwala we. Agamba nti: “Nninga alaba muwala wange nga Yakuwa amuzuukizizza. Mmulaba nga tuli wamu naye era nga mmwagala nnyo nga bwe nnali mmwagala nga nnaakamuzaala.”\n^ lup. 4 Obutambi bingi biri ku mukutu gwa Intaneeti ogwa jw.org.\nBayibuli esobola okukubudaabuda mu biseera ebizibu ennyo\nKATONDA AYINZA KUTUYAMBA ATYA?\nBayibuli eddamu bulungi ekibuuzo ekyo. Egamba nti: “Yakuwa ali kumpi n’abo bonna abamukoowoola, abo bonna abamukoowoola mu mazima. Awa abo abamutya bye baagala; awulira okuwanjaga kwabwe n’abanunula.” (Zabbuli 145:18, 19) Ekyo tekizzaamu nnyo maanyi? Naye Katonda addamu atya okusaba kwaffe?\nEbizibu bye tufuna bisobola okutumalamu amaanyi. (Engero 24:10) Naye ‘oyo akooye Yakuwa amuwa amaanyi, n’abo abatalina maanyi abawa amaanyi mangi nnyo.’ (Isaaya 40:29) Omutume Pawulo eyafuna ebizibu eby’amaanyi yagamba nti: “Nnyinza byonna olw’oyo ampa amaanyi.” (Abafiripi 4:13) Omwoyo gwa Katonda omutukuvu gwawa Pawulo amaanyi. Naawe osobola okusaba Katonda akuwe omwoyo omutukuvu.—Lukka 11:13.\nAte singa oyagala okutegeera ebyo Bayibuli by’eyigiriza n’okubikolerako? Omutume Yakobo yawandiika nti: “Bwe wabaawo omuntu yenna mu mmwe eyeetaaga amagezi, asabenga Katonda, kubanga agabira bonna nga talina gw’akambuwalira; era gajja kumuweebwa.” (Yakobo 1:5) Osobola okukolera ku kusaba kwo ng’osoma Bayibuli era ng’okolera ku ebyo by’oyize. (Yakobo 1:23-25) Bw’onookola bw’otyo, ojja kulaba nti amagezi agali mu Bayibuli gakolera ddala.\nWadde ng’olina ebikweraliikiriza ennyo, Yakuwa asobola okukuyamba n’ofuna emirembe mu mutima. Bayibuli egamba nti: “Temweraliikiriranga kintu kyonna, naye mu buli nsonga yonna mutegeezenga Katonda bye mwetaaga, nga musabanga, nga mwegayiriranga, era nga mwebazanga; era emirembe gya Katonda egisingira ewala okutegeera kwonna gijja kukuuma emitima gyammwe n’ebirowoozo byammwe okuyitira mu Kristo Yesu.” (Abafiripi 4:6, 7) N’olwekyo, bw’oba n’ebikweraliikiriza saba Katonda akuwe emirembe.\nWatya singa ebizibu by’olina tebivaawo mangu? Tolowooza nti Katonda takufaako. Ebizibu ne bwe biba tebivuddeewo, Katonda asobola okukuwa amaanyi n’obigumira. (1 Abakkolinso 10:13) Ate era Bayibuli egamba nti ekiseera kijja kutuuka ebizibu byaffe byonna biviirewo ddala!\nKiba Kikyamu Okunakuwala?\nWatya singa abamu bawulira nti oyitirizza okunakuwala?\nEtuyamba Okugumira Ebizibu


Bukedde Online - Kabaka atenderezza munnamagye omugenzi Maj. Gen. Eric Mukasa\nOmusango ogwawaabirwa akakiiko k'ebyokulon...\nKABAKA Ronald Muwenda Mutebi II akungubagidde omugenzi Maj.Gen. Eric Mukasa gwayogeddeko ng’omu ku bavubuka abazira abeewaayo mu 1981 okulwanyisa effugabbi eryali likomyewo mu ggwanga n’okuleetawo obutebenkevu obuliwo mu kiseera kino.\nOmugenzi Maj. Gen. Eric Mukasa\nObubaka buno yabutisse Katikkiro w'ekika ky'emmamba Omutaka Kagenda Luyombo Mulindwa n'abutuusa mu famire eno esangibwa e Kagoma,Nansana Munisipaali mu Ssaza ly'e Kyadondo ku Lwomukaaga July 11,2020 era n'asasira Omutaka Gabunga olw'okufiirwa muzzukkulu we ono omuzira.\n"Bannaffe twawulidde n'okusalirwa kungi okufa kwa munnaffe Eric Mukasa kitalo nnyo. Tusasidde nnyo nnamwandu wamu ne bamulekwa. Mu ngeri y'emu tukubagizza omutaka Gabunga olw'okufiirwa muzzukkulu we omuzira,"Obubaka bwebwasomye.\nKabaka yayongedde n'agamba nti "Ebyafaayo by'omugenzi biraga nti yali omu ku bavubuka abazira abasalawo mu 1981 okulwanyisa embeera embi eyali ekkomezeddwawo mu ggwanga. Olw'obuzira n'obukozi yakuzibwa nafuuka omu ku baserikale abakulu era abadde amanyiddwa olw'obwetowaze n'empisa ennungi mu bantu ba bulijjo ne baserikale banne."\nKu lulwe Omutaka Kagenda eyawerekeddwako Omuwandiisi w'ekika Andrew Benon Kibuuka yasabye abaana wamu ne famire eno okusigala nga benyigira mu mirimu gy'Obwakabaka,ekika kyaabwe ku mitendera gyonna ng'omugenzi bwabadde akikola.\nMunnamaggye eyawummula Col.Fred Makanga Boogere nga ye yakwasiddwa obubaka buno ku lwa Famire yategezezza nti omugenzi abadde mukwano gwe okumala emyaka egisukka 30 era wakugenda mu maaso ng'alambika abaana ba mukwano gwe okutuukiriza ebyo byeyayagala batuukirize.\nSamuel Nsubuga Mukasa nga mutabani w'omugenzi,ku lwa banne yebazizza Kabaka olw'okubagumya mu kiseera kino eky'okusomoozebwa era neyeyama nti bakugenda mu maaso n'okwenyigira mu mirimu gy'Essiga lyaabwe erya Miiro e Zzinga,ekika wamu n'Obwakabaka nga kitaabwe bwabadde abakuutira.\nYe Kibuukaa yabasabye abaana okukuuma erinnya lyaa faamire eno era n'okutambuza obulungi ekisummuluzo ky'obuwanguzi kyeyabakwasizza olweebyo byalese akoze mu nsi.\nOmutaka Kagenda Luyombo Mulindwa\nSamuel Nsubuga Mukasa\nKabaka awadde Aboobusolya ebiragiro ku nkuza y'abaana\nKatikkiro asisinkanye olukiiko lwa Bannamawulire olufuzi\nURA etutte basena ne kisala\nURA efuumudde abazannyi 9


Bayibuli eyogera kki ku bufumbo?\nBayibuli eraga okutondebwa kw’obufumbo mu Oluberyeberye 2:23-24: “Omuntu n'ayogera nti Ono nno lye ggumba erivudde mu magumba gange, ye nnyama evudde mu nnyama yange: naye anaayitibwanga mukazi, kubanga aggiddwa mu musajja. Omusajja ky'anaavanga aleka kitaawe ne nnyina, ne yeetaba ne mukazi we: nabo banaabanga omubiri gumu.” Katonda yatonda omusajja olwo nalyoka atonda omukazi okumuyamba. Mu Bayibuli, obufumbo “kutereeza” kwa Katonda\tkubanga “ssi kirungi omusajja okuba yekka” (Oluberyeberye 2:18).\nNga Bayibuli enyonyola obufumbo obwasooka, ekozesa ekigambo “omuyambi”ng’eyogera ku Kaawa (Oluberyeberye 2:20). “Okuyamba” mu buufu buno kitegeeza “okwetoloola, okuyamba, okukuuma.” Katonda yatonda Kaawa okutambulira wamu ne Adamu ng’ekitundu kye okusobola okuba omuyambi we. Bayibuli egamba nti obufumbo buletera omusajja n’omukazi okuba “omubiri gumu.” Obumu buno bulabisibwa okusingira ddala abafumbo bwe begatta mu kikolwa ky’okukola omukwano. Endagaano empya agatta okulabula ku nsonga z’obumu buno: “obutaba babiri nate, naye omubiri gumu. Kale Katonda kye yagatta awamu, omuntu takyawulangamu.” (Matayo 19:6).\nEbaluwa eziwerako eza Pawulo zogera ku bufumbo era ziraga engeri abakkiriza gyebalina okutambuzaamu obufumbo. Ekyawandiikibwa ekimu kye kya Abaefeeso 5:22-23. Bwewekenenya ekyawandiikibwa kino olaba amazima agakwata ku kki Bayibuli kyeyita obufumbo.\nBayibuli, mu Abaefeeso 5, mu bufumbo obulungi mulimu obuvunanyizibwa bw’omukazi era n’obw’omusajja bwebalina okutuukiriza okusobola okuba n’obufumbo obulungi. “Abakazi, muwulirenga babbammwe, nga bwe muwulira Mukama waffe. Kubanga omusajja gwe mutwe gwa mukazi we, era nga Kristo bw'ali omutwe gw'ekkanisa, bw'ali omulokozi ow'omubiri yennyini.”(Abaefeeso 5:22-23). “Abasajja, mwagalenga bakazi bammwe, era nga Kristo bwe yayagala ekkanisa, ne yeewaayo ku lwayo;”(Abaefeeso 5:25). “Era bwe kibagwanidde bwe kityo abasajja okwagalanga bakazi baabwe bennyini ng'emibiri gyabwe bennyini. Ayagala mukazi we yennyini, yeeyagala yekka: kubanga tewali muntu eyali akyaye omubiri gwe yennyini, naye aguliisa, agujjaanjaba, era nga Kristo bw'ajjanjaba ekkanisa;”(Abaefeeso 5:28-29). “Omuntu kyanaavaaga aleka kitaawe ne nnyina ne yeegatta ne mukazi we; nabo bombi banaabanga omubiri gumu.”(Abaefeeso 5:31).\nOmwami n’omukyala abakkiriza mu Yesu bebakola obufumbo Katonda bweyateekateeka okusinziira mu Bayibuli, era bwebuvaamu obufumbo obulungi. Obufumbo obusinziira ku Bayibuli buteeka Kristu okuba omutwe gw’omwami n’omusajja. Obufumbo okusinziira ku Bayibuli bulimu obumu wakati w’omusajja n’omukazi era nga ekyo kiba kifanaanyi ky’obumu bwa Kristu n’Ekanisa.


Ekirwadde kya Cholera - Wikipedia\nEkirwadde kya Cholera\n1 Obubonero bw'ekirwadde kya Cholera\n2 Engeri Cholera gy'akwatamu\n3 Okwewala Ekinyaga\n4 Ekinyaga mu Uganda\nEkirwadde kya Cholera (Kkolera) abamu bakiyita Ekinyaga. Ekinyaga, ekimanyiddwa ennyo nga Kolera (Cholera), kirwadde ekikwata mu byenda nga kireetebwa obuwuka obuyitibwa Bacterium vibrio cholerae.\nEkirwadde kino kigwa bugwi, era kirabikira mu bbanga eriri wakati w'ekitundu ky'olunaku n'ennaku ettaano nga kimaze okukwata omuntu. Ekirwadde kya Cholera kikosa bantu bokka; tekikwata bisolo birala, era omuntu afunye ekirwadde kino n'atajjanjabibwa, omubiri gwe guyinza okuvaamu liita z'amazzi eziri wakati w'ekkumi okutuuka kw'abiri (10-20) mu lunaku lumu! N'ekirala, singa Cholera ajja n'amaanyi ate n'atajjanjabwa ,asobola okutta abalwadde ebitundu ataano ku buli kikumi (50/100).\nObubonero bw'ekirwadde kya Cholera[kyusa | edit source]\nOkuddukana obutasalako (embiro); kuno kumalamu omuntu amazzi mu mubiri mu kabanga katono nnyo era n'omubiri ne gunafuwa.\nOkusesema n'okulumizibwa mu nnyingo z'omubiri.\nEngeri Cholera gy'akwatamu[kyusa | edit source]\nOkusookera ddala ekirwadde kino kisaasaanyizizibwa mu mazzi agatali mayonjo (amacaafu) era n'emmere enkyafu, naddala nga bikwataganyeeko n'obubi bw'omuntu mu mbeera yonna ate nga n’obubi obwo bulimu obuwuka bw’Ekinyaga.\nEbyokulya ebiva mu nnyanja/mu mazzi, agakwatiddwa obuwuka bwa Cholera, kyokka ne bitafumbibwa kuggya bulungi.\nSinga ekiddukano oba ebisesemye by'oyo alwadde Ekinyaga bigenda mu mazzi ate abalamu (abatabulina) ne babikozesa, olwo nabwo bakwatibwa Ekinyaga.\nOkwewala Ekinyaga[kyusa | edit source]\nOkufumbira ddala ebyo byonna ebiyinza okuba nga byakwataganyeeko n'obubi bw'omulwadde oba byonna by'akozesezzaako, gamba ng'engoye ze, eby'oku buliri n'ebirala. Era engalo ezikutte ku mulwadde oba ebyo by'akozesa ziyina okutukuzibwa bulungi nga tukozesa eddagala eritta obuwuka obuleeta Ekinyaga gamba nga chlorine.\nOkutabula eddagala eritta obuwuka bw’Ekinyaga mw'ebyo omulwadde by'afulumya, gamba nga by'asesemye ne by'addukanye, bireme kwegatta mu mazzi gonna yadde ago aga wansi mu ttaka.\nOkulabula abantu, naddala awali oba awateeberezebwa nti waliwo amazzi agalimu obuwuka bw’Ekinyaga n'okubabuulira eky'okukola. Okugeza okufumba buli mazzi abantu abali mu kitundu ekyo ge bakozesa oba okuteekamu eddagala eritta obuwuka obwo bwe kiba kisoboka.\nOkufumba amazzi oba okugassaamu eddagala eritta obuwuka. Okusinga ennyo amazzi ag’okunywa galina okwegenderezebwa.\nKisaana era okunaaba engalo ne ssabbuuni oba n'evvu ng'ovudde mu kaabuyonjo.\nOkutwaliza awamu, ekirwadde ky’EKinyaga kisobolera ddala okwewalibwa kasita tuba nga tukanyizza obuyonjo ku buli kimu kye tukozesa.\nEkinyaga mu Uganda[kyusa | edit source]\nEkinyaga mu Uganda kitogomya nnyo abantu. Kisinga kuyiikiriza bantu abali mu bitundu eby'ebibuga. Kyakusaalirwa nga mu bitundu by'ebibuga bya Uganda obukyafu mwe businga obungi. Kiri bwe kityo kubanga abantu bakwata bugi ebisaaniiko era n'empitambi (obubi) bamala gabusuulasuula. Abalala balya ebyokulya ebicaafu n'okunywa amazzi agatali mafumbe. Abamu amazzi baganywa tebamanyi nga banywa ago agatundibwa mu buveera wamu n'obutunda obukamule ng'ababitegese bamala gakozesa mazzi ge basanze.\nEkituufu kiri nti ekirwadde kino kisobola okwewalibwa bwe tuba nga obuyonjo tubukwasizza maanyi.\nBino bigyidwa ku "https://lg.wikipedia.org/w/index.php?title=Ekirwadde_kya_Cholera&oldid=20945"\nLuno olupapula lwasemba okukyusibwamu ku 06:17, 19 Gwakkuminebiri 2016.


Bukedde Online - Abemmundu bazzeemu okulumba Katikkiro Rugunda annyonnyodde Masaka ne bakuba omuntu essasi\nAbemmundu bazzeemu okulumba Katikkiro Rugunda annyonnyodde Masaka ne bakuba omuntu essasi\nPaasita wa Full Gospel asimbiddwa mu kkooti...\nKikabi eyakubiddwa esasi ng’ali ku kitanda.\nABEMMUNDU boongedde okusattiza ab’omu kitundu kya Greater Masaka naddala mu disitulikiti y’e Kyotera bwe balumbye eggombolola y’e Kifukamiza ne bakuba omusuubuzi w’ebirime essasi eyabadde agezaako okubawondera.\nAbabbi abaabadde mu kibinja ekinene basookedde ku kunyaga abantu be baasanze mu bbaala ng’obwedda baziva kumu n’oluvannyuma ne batandika okunyaga amaduuka ng’abantu abaabadde bagezaako okubalemesa babaggyirayo emmundu.\nSteven Kikabi, omusuubuzi w’ebirime yagezezzaako okulondoola ababbi ng’ali n’abavubuka n’ekigendererwa ky’okubakwata kyokka baagudde mu lukwe lwe ne bamukuba essasi mu kabina.\nKikabi nga mu kiseera kino ajjanjabirwa mu ddwaaliro e Kaliisiso yategeezezza nti ababbi emmundu baabadde bagikwese mu kkutiya ng’olwamulengedde ne bagiggyayo ne bamukuba amasasi agaamukwasizza mu kabina.\nBAKUTTE ATUNDA EMMUNDU Poliisi n’abeebyokwerinda e Mutukula ku nsaalo ya Uganda ne Tanzania mu disitulikiti y’e Kyotera bakute omuvubuka Samuel Kalemera 21, ng’alina emmundu nga teriimu masasi gye yabadde anoonyeza omuguzi.\nOmuduumizi wa poliisi mu Greater Masaka, Latif Zaake yategeezezza Bukedde nti Kalemera baamukwatidde mu Kasanvu Zooni nga poliisi eyagala kumanya engeri gye yafunamu emmundu eno.\nKu nkomerero y’omwezi oguwedde abemmundu baalumbye Winnie Nabatanzi gwe baasanze nga aggalawo edduuka lye e Kaliisizo ne bamukuba amasasi n’okumunyagako obukadde busatu.\nAbraham Kabuusu ow’e Kacheera e Kooki mu Rakai ababbi baamukuba amasi agaamutta bwe baamusanga mu bbaala ng’abantu abalala abaaliwo babanyagako ssente eziwera akakadde kalamba.\nKu ntandikwa y’omwezi guno abemmundu baalubye omusuubuzi William Byarugaba ow’e Ntete mu ggombolola y’e Mateete e Ssembabule ne bakuba mukyala we Scovia Kemirembe n’omukozi we Rapheal Walugembe amasasi agaabasse ne banyaga ssente.\nBasooka kulumba Byarugaba mu dduuka lye e Mbiriizi mu Lwego kyokka bwe baakuba tegamukwata nga wayitawo ennaku ntono ne bamulumba mu maka ge ne batta mukazi we n’omukozi wa waka.


Bukedde Online - Minisitule efulumizza entegeka y’okuggulawo amasomero\nCoronavirus: Amerika kiri bubi, efiiriddwa...\nOmusumba Bp. Silvester Kisitu asabye Bannayuganda...\nMINISITA w’Ebyenjigiriza n’emizannyo Janet Museveni azzizzaamu abazadde, abayizi n’abasomesa essuubi nti singa ekirwadde kya ssennyiga omukambwe (coronavirus) tekyongera kusaasaana mu Uganda, amasomero ga nnassale, pulayimale, siniya n’amatendekero g’abasomesa ba pulayimale gagenda kuddamu okuggulawo nga April 27, 2020.\nAbayizi b’e Mpigi abaali batereddwa okudda ewaabwe nga bali ku luguudo lw’e Masaka balinda emmotoka.\nWabula yalabudde abakulira amasomero nti kuno kugenda kubeera kusoma kwakumalako lusoma olusooka nga tewali akkirizibwa kusasuza bazadde ssente ndala ezaawukana ku fiizi ze baalina okusasula mu lusoma olusooka.\nAbayizi bwe banaabeera bazzeemu okusoma mu kiseera ekiragiddwa baakufundikira olusoma olusooka nga June 12, 2020.\nMinisita yagaanyi amasomero okuwa abayizi ebigezo ebimalako olusoma olusooka n’abalagira bakozese obubonero abayizi bwe bazze bafuna mu bisomesebwa mu kibiina buli lunaku bakolemu lipooti y’omuyizi ey’olusoma olusooka.\nOlusoma olwokubiri lujja kutandika nga June 22, 2020 lukomekkerezebwe nga September 4, 2020.\nOlusoma olwokusatu lujja kutandika nga September 21 okutuuka nga December 19, 2020.\nOluwummula olw’olusoma olusooka n’olwokubiri zigenda kubeera nnyimpi okusobozesa abayizi okumalayo bye bateekeddwa okusoma omwaka guno.\nYunivasite zonna n’amatendekero agaawaggulu ziragiddwa okwetegeka okuddayo okumaliriza olusoma luno okutandika nga May 2, 2020.\nWano minisita weyasinzidde n’alabula yunivasite zonna ezibadde zikaka abayizi n’abazadde okusasula ssente z’ebigezo nti bagenda kubikolera ku mikutu gya yintanenti okukikomya mbagirawo.\nYagambye nti abayizi bangi tebalina ssente wadde ebyuma ebibasobozesa okukolera ebigezo ku yintanenti n’alagira abakulira amatendekero okuggla nga balindako okutuusa ng’eggwanga livudde mu katyabaga k’ekirwadde kya Coronavirus.\nOmwezi oguwedde nga March 18, 2020 pulezidenti Museveni ng’ayogera eri eggwanga omulundi ogusooka mu nteekateeka z’okulwanyisa n’okutangira ssennyiga omukambwe okusaasaanira eggwanga, yalagidde amasomero gonna n’amatendekero aga waggulu okuggalawo okumala ennaku 30.\nPulezidenti yategeezezza nti abayizi 15,000,000 abali mu masomero kyali kya bulabe okubalekayo kubanga ekirwadde bwe kikwatako omuyizi omu kisobola okusaasaana ku misinde egya waggulu ne kirumya n’okutta abantu bangi.\nYawa abazadde ennaku bbiri nga bamaze okuggya abaana mu masomero badde eka.\nEkiseera kye yawadde kiggwaako nga April 20, 2020 era wano minisita w’ebyenjigiriza we yasinzidde n’ategeeza eggwanga nti singa byonna bibeera bigenze bulungi amasomero gaakuddamu okuggulawo ku nnaku ze yalambise waggulu.\nMinisita w’ebyenjigiriza bwe yabadde ayogera eri eggwanga yategeezezza nti abayizi abasinga obungi bava waka ne bagenda ku ssomero era bingi ku bikozesebwa mu masomero babigabana.\nKuno agattako abayizi abali mu nkambi z’abanoonyi b’obubudamo abakunukkiriza 600,000 be yagambye nti bali mu bulabe kubanga enkambi zino ziriraanye ensalo z’amawanga ag’omuliraano agaamala edda okufuna ekirwadde kya ssennyiga omukambwe nga kyangu okukwata abayizi ne bakisaasaanya\nGavumenti eyongezza abasomesa omusaala\nAbazadde abalina abaana mu masomero 1,000 agalagiddwa obutaggulawo basattira


Bukedde Online - Abaalondeddwa mu People Power balaze kye bazzaako\nAbaalondeddwa mu People Power balaze kye bazzaako\nABAALONDEDDWA okukuliramu ttiimu egenda okuyiggira Bobi Wine obululu bwa 2021 balaze amakubo ge bataddewo agagenda okubatuusa ku buwanguzi. Medard Lubega Sseggona (Busiro East) eyaweereddwa okukuliramu ebitundu bya Kampala n’emiriraano yagambye nti omulimu omukulu gwe bagenda okutandikirako gwa kukunga bawagizi baabwe babeere bumu n’okuzimba abakulembeze okuva wansi ku byalo.\nKyokka olw’okuba People Power kisinde nga si kibiina kya byabufuzi kijja kubeetaagisa okutuula n’abantu abalala bonna abakkiririza mu nkyukakyuka bakkaanye ku bantu abalina okwesimbawo ku bifo eby’enjawulo.\nMoses Bigirwa omu ku bakunzi mu kitundu ky’e Busoga yagambye nti ekikulu ekyabalagiddwa kwe kutegeka abantu nga beenyigira mu nkyukakyuka ezijja. Bagenda kusunsula abantu abagenda okwesimba ku bifo eby’enjawulo okuviira ddala ku byalo okutuukira ddala mu bubaka bwa palamenti.\nOkukunga abatuuze okwetegekera enkyukakyuka ezijja. Bagenda kutandika okunoonya abantu abagenda okwesimba ku buli kifo. Buli mukolo ogutegekebwa mu kitundu, balina okukiikirirwa nga tebakkiriza NRM kwetaaya awatali abakuba ku mukono.\nBagenda Lwakutaano July 26, 2019 2 Bukedde AMAWULIRE kusomesa abavubuka okwenyigira mu bukulembeze n’okubayigiriza okukola bizinensi ez’enjawulo basobole okweggya mu bwavu.\nDr. Lulume Bayiga akwataganya ekitundu ky’e Mukono n’emiriraano yategeezezza nti ekikulu bagenda kulung’amya n’okukunga abantu bonna abaagala okuva mu NRM kuba ekisinde kye balimu kye kyokka ekisobola okutuusa eggwanga ku buwanguzi.\nEky’okuba nga bava mu bibiina eby’enjawulo yagambye nti tekijja kunafuya bibiina by’obufuzi, naye bagenda kweyongera amaanyi kuba okwerumaaluma kuweddewo.\nEnsonda okuva mu kisinde kya People zaalaze nti okusoomoozebwa kwe boolekedde okusanga kwe kusunsula abantu abagenda okuvuganya ku lwe kisinde mu mbeera nga tebategeka kamyufu.\nOkugeza bakyebuuza oba nga Medard Seggona anaawagira Latif Sebaggala ku bwa loodi mmeeya n’alekawo munywanyi we Erias Lukwago bwe bawoleza emisango mu kkampuni emu eya Erias Lukwago and Company Advocates.\nEBIBIINA EBIRALA KYE BYOGERA\nGen Mugisha Muntu akulembera ekibiina kya ANT yasuubizza nga bwe bajja okukolagana obulungi n’ekisinde kya People Power n’abalala bonna abakkiririza mu kukozesa amateeka okukyusa obuyinza.\nBwe yabadde ayogera ku kya bammemba b’ekibiina kye ekya ANT abaalondeddwa mu kisinde kya People Power yagambye nti tekisaanidde kweraliikiriza bantu kuba si kizibu era bajja kukigonjoola.\nKyokka Ssaabawandiisi wa DP, Gerald Siranda yalabudde aba People Power okubeera abeegendereza n’okukakasa nti be baalonze tebaatataaganya mirimu gya bibiina. Dr. Kiiza Besigye mu bubaka bwe yafulumizza yayozaayozezza Bobi Wine n’agamba nti abaalondeddwa asuubira nti bagenda kuyambako okulwanirira emirembe, eddembe ly’obuntu n’enfuga ya demokulaasi mu ggwanga.\nBobi Wine bwe yabadde atongoza ttiimu y’okumunoonyeza obululu yakinogaanyizza nti ekisinde kya People Power si kibiina kya byabufuzi. Yalaze nti bali mu mugendo ogugatta abantu bonna nga tebafudde ku maddiini , amawanga wadde ebibiina byobufuzi eby’enjawulo.\nDr. Lulume Bayiga,\nErias Lukwago and Company Advocates\nEngeri abazimba n’abapangisa gye bagenda okukosebwa bajeti empya\nOkulonda e Kenya tekujjumbiddwa: Poliisi bakira erwanagana n'abeekalakaasi


Bukedde Online - Ow'abakazi 3 bamukutte n'owemyaka 14 mu loogi\nKusasira yeezooba n'omusuubuzi lwa bukadde 400\nPoliisi eyokyezza emmundu enkadde\nOMUSAJJA aleseewo bakazi be abasatu n’atwala akawala ak’emyaka 14 mu loogi. Poliisi bw’emukutte ne yeekwasa; munsonyiwe sitaani y’ankemye!\nWambayo (ku kkono) n’akawala akaamukwasizza. Bali ku kitanda kwe beesanyusirizza mu loogi.\nAmin Wamboya 31, omutuuze w’e Lugazi yasangiddwa mu loogi ya Silver Springs e Kabowa n’akawala akato (amannya gasirikiddwa) ke yasanze e Makindye.\nWamboya okukwatibwa kyavudde ku wa bodaboda gwe yasasudde 2,000/- okuzzaayo akawala gye yakaggye, wabula omuwala n’agenda ng’akaaba kwe kukabuuza ogubadde ne kamunyumiza ebyabaddewo.\nOwa boda yatutte omuwala ku polisi e Kabowa eyasitukiddemu n’egenda mu loogi eno Wamboya n’akwatibwa.\nOmuwala yategeezezza nti yabadde Makindye okumpi ne bbaalakisi ya poliisi ng’adda ewaabwe e Kkonge ku ssaawa 1:00 ey’akawungeezi, Wambayo n’amusaba amuwerekereko katono mu Ndeeba kuba yabadde tamanyiiyo.\nYamusuubieeza okumuwa 50,000/- abeeko bye yeegulira. Twakkaanyizza Wambayo yeewozezzaako nti kituufu omuwala yamukozesezza naye bakkaanyizza. Abas Kaweesa omuserikale eyakutte Wambayo agamba nti Wambayo yeekase ku kawala kano era ebbaluwa y’omusawo wa poliisi yalaze nti omuwala yakoseddwa.\nWambayo yagguddwako emisango ku fayiro SD41/06/11/16.\nAbamu ku booluganda lwa Wambayo abazze ku poliisi e Kabowa baaguddewo ekigwo, okuwulira nti omuntu waabwe asibiddwa lwa kusobya ku kawala ne bategeeza nti alina abakyala basatu mu kibuga Lugazi abamanyiddwa mu mateeka.\nOw’abakazi 3 bamukutte n’owemyaka 14 mu loogi\n'Poliisi erya ssente ku babbi n'ebayimbula...'\nAb'omu Ndeeba bazudde emmundu mu mwala ne basattira\nAmasomero galaze bwe geetegese okuggulawo\nAkulira poliisi bamuggalidde lwa kuganzika kawala n'akatigaatiga mu mbugo!\nOmukulu w'ekika ky'Envubu ali Luzira lwa kusobya ku mwana\nEmigaso gy'amanda Ng'oggyeeko okugafumbisa, amanda gazuuliddwaamu emigaso. Gazigula olususu n'okugoba enkanyanya....


Abasomesa mu masomero ga government batandise akediimo – bagala omusaala gwongezebwe – CBS FM\nAbasomesa mu masomero ga government batandise akediimo – bagala omusaala gwongezebwe\nDr.Denis Mugimba omwogezi wa ministry y’ebyenjigiriza\nAbasomesa abegattira mu kibiina kyabwe ekya Uganda Teachers’ Union batandise akediimo mu masomero ga government agawerako, bemulugunya ku kya government okulwawo okubongeza emisaala.\nGyebuvuddeko abasomesa ba science bebaasooka okwekalakaasanga bagala bongezebwe emisaala nga bwekiri ku bannascience abalala, gyebyagwera nga government esazeewo okubongeza emisaala mu mbalirira eyasomeddwa olunaku lwajjo.\nKati abasomesa abasigadde naddala abasomesa amasomo ga Arts bagamba nti kuno kuberwa kusosolwa kwennyini, so nga government ezze ebasuubiza netatuukiriza.\nOmu ku bakiikirira abasomesa mu Kampala ku kibiina kya UNATU Vincent Wamboka agambye nti government yabasuubiza mu mbalirira ya 2019 /2020 okubawa obuwumbi 524 bongezebwe omusaala, wabula yabawaako 135.\nWamboka agambye nti okuva olwo bazze bajjukiza government ku nsimbi obuwumbi 389 ezaasigalayo, nga buteerere.\nAgambye nti ebbaluwa eyasembayo okujjukiza government yawandiikibwa omwaka guno nga 24 February, wabula tebaddibwangamu.\nAbasomesa mu masomero n’amatendekero g’abasomesa bagala wakiri asembayo okufuna entono awebwe shs 1,350,000/= ate owa waggulu afune obukadde 12,000,00p/=.\nOmwogezi wa ministry y’ebyenjigiriza Dr.Denis Mugimba agambye nti abakulembeze b’abasomesa bagenda kusisinkana ssaabaminister Robinah Nabbanja olwaleero, era ebinaava mu nsisinkano eno byebinaasalawo ekiddako.


Bayibuli eyogera etya ku lutalo?\nAbantu bangi bakola ensobi bwe basoma Kuva 20:13, “ Tottanga,” ne baagala okukozesa ekiragiro kino ku lutalo. Naye ekigambo eky’olw’ebbulaniya kitegeeza,”okutta omuntu n’ekigendererwa olw’obusungu ng’omazze okukilowoozako; okutemula” Katonda yalagiranga Yisirayeri okugenda mu lutalo na mawanaga amalala (1 Samwiri 15:3, Yoswa 4:13). Katonda yalagira ekibonerezo ekyo’kuffa olw’emisanga egy’enjawulo (Kuva 21:12,15;22:19; Abaleevi 20:11). Kitegeeza, Katonda tawakanya kutta kwonna, naye okugyako omutemula. Olutalo si kintu kirungi, naye olumu kyetaagisa. Munsi ejjudde abantu aboononyi (Abaruumi 3:10-18), olutalo terwewalika. Ebiseera ebimu engeri yokka\_ey’okukuuma abantu abonoonyi obutaleeta bulabe eri abo abatalina musango kwe kugenda mu lutalo.\nMu ndagaano Enkadde, Katonda yalagira abaana ba Yisirayeri “okuwolera eri Abameedi ku lw’abayisirayiri ( Kubala 31:12).Ekyamateeka 20:16-17 “Ne baleeta omwandu ne bye baafuna n'omunyago eri Musa n'eri Eriyazaali kabona n'eri ekibiina ky'abaana ba Isiraeri, eri olusiisira olwali mu nsenyi za Mowaabu, eziri ku Yoludaani e Yeriko.” Era ,1 Samwiri 15:18 agamba “Mukama n'akutuma olugendo, n'ayogera nti Genda ozikiririze ddala abalina ebibi abo Abamaleki, olwane nabo okutuusa lwe balimalibwawo.”, Kyalwattu nti Katonda tawakanya buli lutalo. Yesu abeera akanya ne Kitaffe mu buli kimu (Yokaana 10:30). Tetusobola kuwakana nti entalo zaali mukwagala kwa Katonda kwokka mu ndagaano Enkadde. Katonda takyuka (Malaki 3:6; Yakobo 1:17)\nOkudda kwa Yesu kuliba kw’amannyi nnyo. Kubikkulirwa 19:11-21 etulambikira olutalo olusembayo olwa Kristu, omuduumizi awangula era akola entalo “mu bwenkanya” (v. 11) lugeenda kubeera lwa musaayi (v.13) era nga lwantiisa Ebinyonyi birirya enyama yabo abamuwakanya (v.17-18). Talina kisa eri abalabe be , baagenda okuwangula era abasuule mu “eyomuliro eyaka n’ekibiriti”\nEba nsobi okugamba nti Katonda tawagira ntalo. Yesu awagira entalo. Munsi egyudde abantu ababi, olumu olutalo lwetagisa okulemesa obubi obusingawo. Senga Hitler teyawangulwa mu sematalo ow’okubiri, abantu bamekka abandibadde batiddwa? Senga olutalo lw’Amerika olw’omunda terwalwanibwa, Abaddugavu abamerica andiboonyeboonye kutuusa ddi ng’abaddu?\nOlutalo kintu kibi nyo. Entalo ezimu zabwenkanya okusinga endala, naye entalo ziva mu kibi (Abaruumi 3:10-118).Omubuulizi 3:8 agamba “ekiseera eky'okwagaliramu, n'ekiseera eky'okukyayiramu; ekiseera eky'okulwaniramu, n'ekiseera eky'okutabaganiramu.” Munsi ejudde ekibi, obukyayi, n’obubi (Abaruumi 3:10-18), entalo tezewalika. Abakristayo tebalina kwagala ntalo, naye era tebalina kuwakanya bufuzi Katonda bwataddewo. (Abaruumi 13:1-4; 1 Peteero 2:17) Ekintu ekisinga obukulu kyetusobola okukola mu biseera ebyentalo kwe kusabira abakulembeze amagezii ag’obwakatonda, okusabira abaserikale obukuumi, okusaba amagezi agokukomya entalo okufunibwa amangu, n’okusaba abantu bulijjo abafuna ebisago n’abattibwa okubeera abatono ku njuyi(Abaffiripi 4:6-7).